PATVIRTINTA

Vilniaus rajono savivaldybės tarybos

2024 m.\_\_\_ d. sprendimu Nr. T3-\_\_

**VILNIAUS RAJONO SAVIVALDYBĖS 2024 METŲ SOCIALINIŲ PASLAUGŲ PLANAS**

**I SKYRIUS**

**ĮVADAS**

1. ***Teisinis pagrindas***

Vilniaus rajono savivaldybės 2024 metų socialinių paslaugų planas (toliau – Planas) parengtas vadovaujantis Lietuvos Respublikos vietos savivaldos įstatymu, Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 ,,Dėl Socialinių paslaugų planavimo metodikos patvirtinimo‘‘ bei atsižvelgiant į Socialinių paslaugų plano formos ir socialinių paslaugų efektyvumo vertinimo kriterijus, patvirtintus Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir socialinių paslaugų efektyvumo vertinimo kriterijų patvirtinimo“, ir Socialinių paslaugų katalogą, patvirtintą Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, kitais teisės aktais.

Šiame Plane vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.

Planas atitinka Vilniaus rajono savivaldybės tarybos 2024 metų vasario 15 d. sprendimu Nr. T3-48 patvirtintos Vilniaus rajono savivaldybės 2024-2026 metų strateginio veiklos plano priemonių išlaidų suvestinės 08 programos ,,Socialinės atskirties mažinimo‘‘ tikslus, kryptis ir priemones. Plano priemonės orientuotos į žmonių gerovę, šeimos stiprinimą, skurdo ir socialinės atskirties mažinimą.

1. ***Vilniaus rajono savivaldybės 2024 metų socialinių paslaugų plano rengėjai***

Vilniaus rajono savivaldybės administracijos Socialinių paslaugų šeimai ir vaikui skyrius, Socialinės rūpybos skyrius, Vilniaus rajono šeimos ir vaiko krizių centras, Vilniaus rajono šeimos ir vaiko gerovės centras, Paberžės socialinės globos namai, Juodšilių seniūnijos bendruomenės socialinių paslaugų centras, Nemenčinės neįgaliųjų dienos užimtumo centras, Vilniaus rajono socialinių paslaugų centras, Kuosinės socialinės globos namai, Tarpinstitucinio bendradarbiavimo koordinatorius, Jaunimo reikalų koordinatorius, Jaunimo reikalų taryba.

1. ***Socialinių paslaugų plano tikslas***

Nustatyti veiksnius, turinčius įtakos savivaldybės gyventojų socialinių paslaugų poreikiams, numatyti socialinių paslaugų plėtros kryptis, kuriant efektyvesnę socialinių paslaugų infrastruktūrą, gerinant socialinių paslaugų kokybę.

Siekiama:

- įvertinti ir analizuoti gyventojų socialinių paslaugų poreikius;

- pagal gyventojų poreikius nustatyti socialinių paslaugų teikimo mastą ir rūšis;

- įvertinti ir nustatyti socialinių paslaugų finansavimo poreikį.

Vienas iš Vilniaus rajono savivaldybės (toliau – Savivaldybė) *veiklos tikslų socialinės apsaugos* *srityje* - didinti visų rajono gyventojų galimybę gyventi orumo nežeminančiomis sąlygomis, užtikrinti socialinių paslaugų teikimą įvairių socialinės rizikos grupių asmenims/šeimoms, vaikams, asmenims su negalia bei senyvo amžiaus asmenims.

* 1. ***Socialinių paslaugų teikimo tikslai:***

- skatinti socialiai pažeidžiamų asmenų integraciją į visuomenę;

- stiprinti vaiko globos (rūpybos) šeimoje sistemą;

- sudaryti sąlygas suaugusiems asmenims su negalia, jų šeimoms (globėjams, rūpintojams) gauti individualias jų poreikius atitinkančias bendruomenines paslaugas;

- mažinti priklausomybes turinčių asmenų skaičių;

- teikti pagalbą socialinę atskirtį patiriantiems asmenims;

- spartinti asmenų su negalia socialinę bei profesinę integraciją;

- gerinti iš dalies ar visiškai nepajėgių pasirūpinti savimi asmenų gyvenimo sąlygas ir gyvenimo kokybę;

- gerinti šeimų (asmenų) gyvenimo kokybę, tenkinti būtiniausius jų žmogiškuosius poreikius.

* 1. ***Socialinių paslaugų plėtros tikslai:***

***-*** gerinti teikiamų socialinių paslaugų kokybę;

***-*** užtikrinti socialinių paslaugų prieinamumą;

***-*** plėtoti nestacionarias paslaugas ir paslaugas bendruomenėje kaip alternatyvą paslaugoms, teikiamoms stacionariose socialinių paslaugų įstaigose;

***-*** kurti kompleksiškai teikiamų paslaugų sistemą, kuri sudarytų galimybes kiekvienam vaikui, asmeniui su negalia ar jo šeimai (globėjams, rūpintojams) gauti individualias paslaugas ir reikiamą pagalbą bendruomenėje, o kiekvienam likusiam be tėvų globos vaikui augti saugioje ir jo raidai palankioje aplinkoje, jos nesant – įtėvių, globėjų šeimoje;

***-*** sudaryti sąlygas asmenims su negalia, kuriems nustatyta proto negalia ar psichikos sutrikimai, gauti socialines paslaugas bendruomenėje;

- lygių galimybių, moterų ir vyrų lygybės užtikrinimas;

- integracijos į darbo rinką skatinimas, didinant gyventojų motyvaciją ir galimybes įsidarbinti.

**II SKYRIUS**

**BŪKLĖS ANALIZĖ**

1. ***Savivaldybės socialinės ekonominės ir demografinės situacijos įvertinimas***

Vilniaus rajono savivaldybė – viena didžiausių savivaldybių Lietuvoje. Rajonas užima 2129 kv. km plotą ir yra suskirstytas į 23 seniūnijas.

|  |  |  |  |  |  |
| --- | --- | --- | --- | --- | --- |
| Eil. Nr. | Rodiklis | Gyventojų skaičius,  **2021-01-01** | Gyventojų skaičius,  **2022-01-01** | Gyventojų skaičius,  **2023-01-01** | Gyventojų skaičius,  **2024-01-01** |
| 1. | Gyventojų skaičius (1.1+1.2+1.3), iš jų: | **107334** | **108828** | **114634** | **116579** |
| 1.1. | Gyvena mieste (Nemenčinės m.) | 5092 | 4998 | 4790 | 4688 |
| 1.2. | Gyvena vietovėse, neturinčiose miesto požymių (miesteliuose, kaimuose ir viensėdžiuose) | 101757 | 103830 | 107685 | 110539 |
| 1.3. | įtraukti į gyvenamosios vietos neturinčių asmenų apskaitą | 485 | 540 | 2159 | 1352 |
| 2. | Suaugę rajono gyventojai, iš jų | 87444 | 88463 | 93382 | 95184 |
| 2.1 | darbingo amžiaus gyventojai, iš jų: | 69816 | 70890 | 74824 | 75321 |
| 2.1.1. | suaugę darbingo amžiaus asmenys su negalia | 3524 | 3332 | 3645 | 3846 |
| 2.2 | pensinio amžiaus gyventojai, iš jų | 17628 | 17573 | 18558 | 19863 |
| 2.2.1. | vieniši senyvo amžiaus asmenys | 743 | 900 | 894 | 833 |
| 2.2.2. | pensinio amžiaus asmenys su negalia | 2075 | 2027 | 2381 | 2502 |
| 3. | Vaikai, iš jų | 19890 | 20365 | 21252 | 21395 |
| 3.1. | vaikai su negalia | 345 | 348 | 344 | 377 |
| 4. | Šeimų, patyrusių riziką, kurioms buvo inicijuota atvejo vadyba | 427 | 510 | 521 | 571 |
| 5. | Vaikų skaičius šeimose, patyrusiose socialinę riziką | 660 | 692 | 713 | 770 |
| 7. | Šeimose globojamų vaikų skaičius | 150 | 151 | 174 | 161 |
| 8. | Bendruomeniniuose vaikų globos namuose gyvenančių vaikų skaičius | 68 | 52 | 43 | 45 |
| 9. | Šeimynose gyvenantys vaikai | 6 | 6 | 5 | 5 |
| 10. | Budinčių globotojų šeimose gyvenantys vaikai | 10 | 4 | 6 | 5 |
| 11. | Nepilnamečių, turinčių elgesio ir kitų gyvenimo problemų | 78 | 56 | 103 | 91 |
| 12. | Vaikai, kuriems paskirtos minimalios priežiūros priemonės | 13 | 11 | 17 | 19 |
| 13. | Vaikai, kuriems skirtos vidutinės priežiūros priemonės | 3 | 0 | 1 | 2 |

Gyventojų skaičiaus augimas tiesiogiai lemia socialinių paslaugų įstaigų plėtrą ir darbuotojų, dirbančių socialinių paslaugų srityje, skaičiaus didėjimą.

1. ***Gyventojų socialinių paslaugų poreikius lemiantys veiksniai***

Vilniaus rajono savivaldybė dalyvauja Institucinės socialinės globos pertvarkos procese, kurio tikslas - sukurti kompleksiškai teikiamų paslaugų sistemą, kuri sudarytų galimybes kiekvienam neįgaliajam ir jo šeimai gauti individualias pagal poreikius paslaugas ir reikiamą pagalbą bendruomenėje. Įgyvendinant I pertvarkos etapo (2014-2020 m. finansinio laikotarpio) priemones:

- socialinių dirbtuvių/užimtumo centras (toliau – SD) Riešės sen., Riešės k., Alyvų g. – pradėti statybos darbai;

- grupinio gyvenimo namai (toliau – GGN) Riešės sen., Pikeliškių k. pastatyti, vyksta baldų, buitinės technikos ir kt. viešieji pirkimai;

- GGN Riešės sen., Riešės k., Mokyklos g. – vyksta statybos darbai.

Lietuvos Respublikos socialinės apsaugos ir darbo ministerija įtraukė šį projektą į nefunkcionalių projektų sąrašą, todėl statybas turėsime užbaigti savivaldybės biudžeto lėšomis.

II pertvarkos etape parengtas Žemėlapis, kuriame buvo suderinti ir suplanuoti objektai, kurie 2021 – 2027 m. laikotarpiu bus finansuojami iš Europos Sąjungos struktūrinių fondų investicijų.

Savivaldybė II-ąjame etape planuoja steigti 3 GGN. Pasiekus I-ojo ir II-ojo pertvarkos etapų rodiklius, Savivaldybėje iš viso veiks 5 GGN.

Numatoma tokia paslaugų plėtra:

|  |  |  |  |  |  |  |  |
| --- | --- | --- | --- | --- | --- | --- | --- |
| Paslauga | Siektinas paslaugos normatyvas | I etapas | | II etapas | | I+II etapas | |
| Vnt. | Vietos | Vnt. | Vietos | Vnt. | Vietos |
| Apsaugotas būstas | 24 |  |  | 12 | 24 | 12 | 24 |
| Grupinio gyvenimo namai | 62,3 | 2 GGN | 20 | 3 GGN | 30 | 5 | 50 |
| Dienos užimtumas/ socialinės dirbtuvės |  | 1 SD | 32 | 1DUC/ SD | 25 | 2 | 57 |

**Įgyvendinant 2022–2030 m. Vilniaus regiono plėtros plano pažangos priemonę** „Socialinių paslaugų įstaigų senyvo amžiaus asmenims infrastruktūros modernizavimas ir plėtra“ numatytas Socialinės globos namų senyvo amžiaus žmonėms įrengimas Vilniaus r. sav., Rukainių sen., Senasalio k.

Vadovaujantis Projekto „Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione“ įgyvendinimo sutartimi (toliau – Įgyvendinimo sutartis), pasirašyta tarp Asmens su negalia teisių apsaugos agentūros prie Socialinės apsaugos ir darbo ministerijos ir Centrinės projektų valdymo agentūros (toliau – CPVA), Projekto lėšomis **Socialinės rūpybos skyriuje bus įdarbintas (ir finansuojamas) Atvejo vadybininkas**, kuris organizuos pagalbą ir paslaugas psichosocialinę ar intelekto negalią turintiems žmonėms, teiks jiems palydimąją pagalbą, padės negalios reikalų koordinatoriams savivaldybėse, nustatys realius žmonių, turinčių negalią, poreikius, supažindins su Savivaldybėje teikiamomis paslaugomis.

Didžiausias socialinių paslaugų poreikį Vilniaus rajone lemiantis veiksnys - *socialinė atskirtis*, kuri pasireiškia vienoje ar keliose gyvenimo srityse: *atskirtis nuo gamybos* (darbo rinka, išsilavinimas ir įgūdžiai), *atskirtis nuo vartojimo* (vartojimo įpročiai, gyvenimo sąlygos, būstas, sveikatos apsauga, transportas, mobilumas), *politinė atskirtis* (nematomumas viešajame gyvenime), *atskirtis nuo socialinio gyvenimo* (nedalyvavimas organizacijose, socialinių tinklų silpnumas), *negalia, karo pabėgėliai*.

Socialinė atskirtis yra glaudžiai siejama su negalėjimu dalyvauti visaverčiame visuomeniniame (socialiniame, politiniame, ekonominiame, kultūriniame) gyvenime, ribota prieiga prie darbų, pajamų, mokymosi galimybių bei socialinių ir bendruomeninių tinklų bei veiklų.

Asmenų, kuriems labiausiai reikalinga parama ir socialinės paslaugos, grupės: *vaikai, asmenys su negalia, vyresnio amžiaus vieniši žmonės, socialinių problemų turinčios šeimos, asmenys, grįžę iš įkalinimo įstaigų, piktnaudžiaujantys alkoholiu ar psichotropinėmis medžiagomis, bedarbiai,* *Ukrainos žmonės, pabėgę nuo karo.* Siekiant užtikrinti Ukrainos žmonių, pabėgusių nuo karo, ne tik minimalius poreikius ir pragyvenimą Lietuvoje, atsižvelgiama į jų patirtą socialinę atskirtį ir poreikį socialinėms paslaugoms gauti.

Nors Lietuvoje laisvos darbo jėgos yra palyginti daug, tačiau nemažai jos daliai trūksta ne tik kvalifikacijos, bet ir motyvacijos, žmonės nemato prasmės dirbti ir naudojasi socialinių išmokų teikiama nauda.

Užimtumo tarnybos duomenimis, 26 proc*. registruotų šalies bedarbių* (72 tūkst.) yra ilgalaikiai bedarbiai, iš kurių daugiau kaip 6 proc. (4,5 tūkst.) visai nėra dirbę, daugiau kaip 27 proc. (beveik 20 tūkst.) yra nedirbę ilgiau nei 2 metus.

Dalis žmonių nedirba, nes turi skolų (apie 9 proc. šalies gyventojų), priklausomybių, rūpinasi vaikais ar tėvais, neturi kaip atvykti į darbo vietą ar jau dirba nelegaliai. Kiti stokoja motyvacijos ir aktyvumo ieškant darbo ar naujų karjeros galimybių, dalis prioritetą teikia laikinai nedirbti dėl asmeninių ar kitokių įsipareigojimų, dalis dirba „šešėlyje“.

Nuo 2023 metų Užimtumo tarnyba perdavė informaciją Savivaldybei apie identifikuotus darbo rinkai besirengiančius asmenis, kad jiems būtų teikiama kompleksinė pagalba, sprendžiant jų nedarbo problemas.

Asmenų (šeimų) bedarbystės, skurdo ir nepritekliaus atvejais, Savivaldybė teikia asmenims ir *piniginę socialinę paramą, ir socialines paslaugas*: daug dėmesio skiriama psichosocialinei pagalbai, darbo įgūdžių formavimui, tarpininkavimui, atstovavimui, aprūpinimui maisto produktais, drabužiais, gyventojams teikiamos asmens higienos paslaugos, t. y. derinamas socialinių išmokų skyrimas ir socialinių paslaugų teikimas. Į šią veiklą stengiamasi įtraukti ir nevyriausybines organizacijas bei bendruomenes.

*Alkoholio, psichotropinių ir kitų medžiagų vartojimas bei psichologinė, fizinė ar seksualinė prievarta* lemia vaikų ir šeimų, suaugusių asmenų priskyrimą socialinės rizikos grupei. Asmenims (šeimoms), patyrusiems socialinę riziką, yra sudėtinga teikti pagalbą dėl ilgalaikio gyvenimo būdo, integracijos į visuomenę nepajėgumo (arba nenoro, motyvacijos trūkumo) bei nesugebėjimo atkurti ir plėtoti socialinius įgūdžius.

Alkoholio vartojimas tiesiogiai susijęs su *smurtu bei smurtu artimoje aplinkoje*. Smurto artimoje aplinkoje paplitimas yra glaudžiai susijęs su bendravimo bei taikaus konfliktų sprendimo įgūdžių stoka. Vilniaus rajono savivaldybė bendradarbiauja su Moterų informacijos centru, kuris vykdo specializuotos kompleksinės pagalbos centro funkcijas. Šis bendradarbiavimas yra esminis vykdant apsaugos nuo smurto artimoje aplinkoje priemonių organizavimo planą, kuriame skiriama didelė reikšmė specializuotos kompleksinės pagalbos teikimui smurtą artimoje aplinkoje patyrusiems asmenims stiprinti ir visuomenės švietimui dėl smurto artimoje aplinkoje prevencijos, atpažinimo, netolerancijos ir lyčių lygybės svarbos.

Savivaldybė patvirtino Vilniaus rajono savivaldybės teritorijoje veikiančių įstaigų ir organizacijų, teikiančių socialines paslaugas smurto artimoje aplinkoje pavojų patiriantiems asmenims ar smurtą patyrusiems asmenims ir smurto artimoje aplinkoje pavojų keliantiems asmenims ir organizuojančių smurtinio elgesio keitimo programų (mokymų) įgyvendinimą, sąrašą, Vilniaus rajono savivaldybės smurto artimoje aplinkoje prevencijos komisijos institucinę sudėtį ir Vilniaus rajono savivaldybės smurto artimoje aplinkoje prevencijos komisijos veiklos nuostatus.

Reaguojant į tai, kad jaunimo tarpe labai išplito elektroninių cigarečių naudojimas buvo suorganizuoti tarpinstituciniai pasitarimai, kuriuose dalyvavo policijos, Vilniaus visuomenės sveikatos biuro, Narkotikų, tabako ir alkoholio kontrolės departamento, Vilniaus rajono centrinės poliklinikos, psichikos sveikatos centro atstovai ir kitų įstaigų bei Savivaldybės specialistai. Sudarytas 2023 m. veiksmų planas. Į veiksmų planą buvo įtrauktos priemonės: pranešimai tėvams elektroniniuose dienynuose (lenkų, rusų, lietuvių k.) su informacija bei rekomendacijomis, kaip atpažinti vaiką, kada jis vartoja psichotropines medžiagas, kur galima kreiptis ir gauti pagalbą, ugdymo įstaigose organizuoti renginiai, skatinantys sveiką gyvenimo būdą, Savivaldybės švietimo įstaigų (IG-IIIG kl.) mokinių konferencija „Gyvenimas - ne juodraštis“.

Jaunimo reikalų taryba, atsižvelgdama į didėjantį elektroninių cigarečių naudojimą jaunimo tarpe kiekvieno susitikimo metu su mokyklų atstovais ragina organizuoti prevencinius renginius šiai ydingai praktikai sustabdyti. Jaunimo reikalų koordinatorius ( toliau – JRK) kartu su jaunimo reikalų taryba (toliau – JRT) organizuoja konferencijas jauniems žmonėms apie žalingų įpročių įtaką sveikatai. Savivaldybė, bendradarbiaudama su VšĮ „Jaunimo asmeninio tobulėjimo centru“ (toliau – JATC) organizuoja vasaros užimtumo stovyklas, nuotolinius mokymus, seminarus 14-19 metų jaunimui skirtinga tematika (skaitmeninis raštingumas, savanorystės nauda, lyderystė, priimant sprendimus ir t.t.)

Dėl didelio *vienišų senyvo amžiaus asmenų bei vaikų su negalia skaičiaus,* didėja pagalbos į namus, socialinių įgūdžių ugdymo ir palaikymo, dienos socialinės globos asmens namuose paslaugų poreikis.

Visiškai *nesavarankiškiems asmenims*, kuriems reikalinga kompleksinė, nuolatinės specialistų priežiūros reikalaujanti pagalba ir kai paslaugos namuose jiems tampa neefektyvios, teikiamos ilgalaikės (trumpalaikės) socialinės globos paslaugos institucijoje.

Vykstant ekonominiams ir socialiniams pokyčiams, socialinės paslaugos įgyja vis didesnę svarbą šalies gyvenime. Socialinės paslaugos keičia kasdienį žmonių gyvenimą ir padeda visuomenei spręsti iškylančias socialines problemas.

Vadovaujantis teisės aktais bei atsižvelgiant į poreikį, socialinė parama ir paslaugos teikiamos visiems rajono gyventojams, orientuojantis į civilizuotą gyvenimo lygį,

1. ***Esamos socialinių paslaugų infrastruktūros savivaldybėje analizė***

Vilniaus rajono socialinių paslaugų tinklas – įvairaus tipo ir pavaldumo, taikomas įvairioms žmonių socialinėms grupėms. Įstaigos steigiamos pagal galimybes ir esantį poreikį paslaugoms kuo arčiau paslaugų gavėjų gyvenamosios vietos, siekiantįgyvendinti žmonių teisę gyventi bendruomenėje.

Dėl problemų sprendimo, informacijos, pagalbos suteikimo krizių atveju, Vilniaus rajono gyventojai dažniausiai kreipiasi į gyvenamosios vietos seniūnijos vyresniuosius socialinio darbo organizatorius, kurie pagal savo kompetenciją padeda sunkiose gyvenimo situacijose atsidūrusiems gyventojams. Kiekvienoje seniūnijoje asmuo (šeima) gali gauti bendrąsias, socialinės priežiūros paslaugas, sociokultūrines bei pagalbos namuose paslaugas. Jeigu šių paslaugų nepakanka arba paaiškėja, kad socialines paslaugas tikslinga teikti socialinių paslaugų įstaigose, rajono gyventojai nukreipiami į jų poreikius atitinkančias socialinių paslaugų įstaigas, kurios aptarnauja ne tik savo, bet ir aplinkinių seniūnijų gyventojus.

Rajone įsteigtos socialinių paslaugų įstaigos yra tolygiai pasiskirsčiusios, pastatai atitinka higienos normas, saugumo technikos reikalavimus, patalpos pritaikytos asmenų su negalia poreikiams, akredituotos socialinei priežiūrai ar turi licencijas socialinei globai teikti, tačiau socialinių paslaugų įstaigų skaičius dar yra nepakankamas patenkinti *visus* rajono gyventojų poreikius gauti socialines paslaugas.

Socialinės paslaugos Vilniaus rajono gyventojams teikiamos tiek socialinių paslaugų įstaigose (socialinės globos namuose, laikino gyvenimo namuose, dienos socialinės globos centruose, savarankiško gyvenimo namuose, socialinės priežiūros centruose, bendruomeniniuose vaikų globos namuose ir kitose socialinių paslaugų įstaigose.), tiek asmens namuose.

*Vilniaus rajono socialinių paslaugų teikėjai ir jų teikiamų paslaugų rūšys:*

|  |  |  |  |
| --- | --- | --- | --- |
| Eil.Nr. | Socialinių paslaugų įstaigos tipas pagal žmonių socialines grupes, paslaugas | Socialinių paslaugų įstaigos pavadinimas | Pavaldumas |
|
| 1. | Socialinė globa senyvo amžiaus asmenims, suaugusiems asmenims su negalia | **Paberžės socialinės globos namai**  *<https://www.paberzesnamai.lt;>*  Darbininkų g. 16, Lygialaukio k., Paberžės sen., Vilniaus r. | BĮ (Vilniaus r. savivaldybė) |
| 2. | Socialinė globa senyvo amžiaus asmenims | **Kuosinės socialinės globos namai**  [*https://www.kuosinesnamai.lt*](https://www.kuosinesnamai.lt)*;*  Didžiosios Kuosinės g. 20, Didžiosios Kuosinės k., Kalvelių sen., Vilniaus r. | BĮ (Vilniaus r. savivaldybė) |
| 3. | Socialinė globa pensinio amžiaus ir suaugusiems žmonėms su didelių specialiųjų poreikių lygiu ar turintiems kompleksinę negalią | **Globos namai „Senevita“:**  *https://senevita.lrv.lt*;  Ryšininko g. 2, Nemenčinės sen., Vilniaus r. | BĮ (Vilniaus m.) |
| Socialinės globos skyrius |
| Reabilitacijos ir socialinės globos skyrius |
| 4. | Socialinė globa senyvo amžiaus ir suaugusiems asmenims su proto, psichikos negalia | **Prūdiškių socialinės globos namai**  *https://prudiskiusgn.lrv.lt;*  Prūdiškių g. 59, Prūdiškių k., Vilniaus r. | BĮ (Lietuvos Respublikos socialinės apsaugos ir darbo ministerija) |
| 5. | Socialinė globa be tėvų globos likusiems vaikams,  socialinės priežiūros ir bendrosios paslaugos | **Vaikų ir paauglių socialinis centras** https://vpscentras.lt/: | Nevyriausybinė organizacija (toliau – NVO) |
| Vaikų globos (rūpybos) tarnyba Švenčionių g. 106, Nemenčinės m., Vilniaus r. |
| Vaikų dienos centras Bažnyčios g. 21, Nemenčinės m., Vilniaus r. |
| Globos centras  Ulonų g. 5, Vilnius |
| Jaunimo namai |
| Bendruomeniniai vaikų globos namai  Švenčionių g. 18 A, Nemenčinės m., Vilniaus r., Švenčionių g. 106, Nemenčinės m., Vilniaus r., Piliakalnio g. 84 |
| 6. | Socialinė globa suaugusiems proto ir kompleksinę negalią turintiems asmenims nuo 18 m. | **Vilniaus Arkos bendruomenė**  *<https://www.betzata.lt>****;***  Verbų g. 8, Čekoniškių k., Vilniaus r. | VšĮ |
| 7. | Socialinė globa senyvo amžiaus asmenims, suaugusiems asmenims su negalia | **Savarankiško gyvenimo namai**  *https://www.sgnamai.lt;*  Švenčionių g. 106, Nemenčinė, Vilniaus r. | VšĮ |
| 8. | Socialinė globa senyvo amžiaus asmenims, suaugusiems asmenims su negalia | **Globos namai „Gėla“**  *<https://www.gelosglobosnamai.lt>;*  Gėlos g. 2., Tuščiaulių k.,  Nemenčinės sen., Vilniaus r. | NVO |
| 9. | Socialinė globa be tėvų globos likusiems vaikams,  socialinės priežiūros ir bendrosios paslaugos | **Šeimos ir vaiko krizių centras, https://www.seimoskc.lt/ :** | BĮ (Vilniaus r. savivaldybė) |
| Bendruomeniniai vaikų globos namai ŠV. Faustinos g. 27, Kalvelių k., Kalvelių sen., Vilniaus r. |
| Bendruomeniniai vaikų globos namai  Naujoji g. 18, Kalvelių k., Kalvelių sen., Vilniaus r.  Bendruomeniniai vaikų globos namai  Mokytojų g. 5A, Rukainių k., Rukainių sen., Vilniaus r. |
| Vaikų dienos centras Vilniaus g.13-1, Kalvelių k., Kalvelių sen., Vilniaus r. |
| Krizių centras Vilniaus g.13-2, Kalvelių k., Kalvelių sen., Vilniaus r |
| Paramos šeimai padalinys  Vilniaus g.13-1, Kalvelių k., Kalvelių sen., Vilniaus r |
| Globos centras Vilniaus g.13-1, Kalvelių k., Kalvelių sen., Vilniaus r. ir Kauno g. 1a-302, Vilnius |
| 10. | Socialinė globa be tėvų globos likusiems vaikams,  socialinės priežiūros ir bendrosios paslaugos | **Šeimos ir vaiko gerovės centras,** <https://www.svgc.lt/> : | BĮ (Vilniaus r. savivaldybė) |
| Vaikų dienos centras Mokyklos g. 64, Geisiškių k., Dūkštų sen., Vilniaus r. |
| Krizių centras Mokyklos g. 64, Geisiškių k., Dūkštų sen., Vilniaus r. |
| Paramos šeimai padalinys Mokyklos g. 64, Geisiškių k., Dūkštų sen., Vilniaus r. |
| Globos centras Mokyklos g. 64, Geisiškių k., Dūkštų se., Vilniaus r. |
| Bendruomeniniai vaikų globos namai Bendorėlių 2-oji al.46, Bendorių k., Avižienių sen., Vilniaus r. |
| Bendruomeniniai vaikų globos namai Vilnios g. 3, Bendorių k., Avižienių sen., Vilniaus r. |
| 11. | Dienos socialinė globa suaugusiems asmenims su proto negalia | **Nemenčinės neįgaliųjų dienos užimtumo centras**  *<http://junior.puslapiai.lt>;*  Švenčionių g. 80a, Nemenčinė, Vilniaus r. | BĮ (Vilniaus r. savivaldybė) |
| 12. | Dienos socialinė globa, akredituotos socialinės priežiūros, apgyvendinimo ir bendrosios paslaugos | **Juodšilių seniūnijos bendruomenės socialinių paslaugų centras:**  *<http://juodsiliuspc.lt;>*  Draugystės g. 2, Valčiūnų k.,Vilniaus r. | BĮ (Vilniaus r. savivaldybė) |
| Dienos globos asmens namuose bei Integralios pagalbos padalinys |
| Savarankiško gyvenimo namai |
| Jaunimo užimtumo padalinys |
| Dienos užimtumo padalinys |
| Vaikų dienos centras |
| 13. | Dienos socialinės globos paslaugos institucijoje | **Asociacija „Vilniaus lietaus vaikai“**  *Palydovo 29A, Vilnius*  [*https://www.vilniauslietausvaikai.lt/*](https://www.vilniauslietausvaikai.lt/) | NVO |
| 14. | Dienos socialinės globos paslaugos institucijoje | **Viešoji įstaiga „Sėkmingi vaikai“**  *Geležinio Vilko g. 55, Vilnius*  [*https://www.sekmingivaikai.lt/*](https://www.sekmingivaikai.lt/) | NVO |
| 15. | Dienos socialinės globos paslaugos institucijoje | **Vilniaus „Vilties“** specialioji mokykla-daugiafunkcinis centras  Igno Šimulionio g. 6, Vilnius  <https://www.viltiesmokykla.lt/> | BĮ (Vilniaus m. savivaldybė) |
| 16. | Bendrosios socialinės paslaugos suaugusiems asmenims su negalia ir jų šeimos nariams | **Vilniaus rajono neįgaliųjų draugija**  Šiltnamių g. 13, Pagiriai, Vilniaus r. | NVO |
| 17. | Bendrosios socialinės paslaugos suaugusiems asmenims su negalia ir jų šeimos nariams | **Vilniaus rajono neįgaliųjų asociacija**  Švenčionių g. 80A, Nemenčinė, Vilniaus r. | NVO |
| 18. | Suaugusiems asmenims su negalia, senyvo amžiaus asmenims pagalba asmens namuose (akredituota priežiūra), pavėžėjimo paslaugos, TPP, socialinės priežiūros paslaugos šeimoms, patyrusioms riziką, asmenims, nukentėjusiems nuo smurto artimoje aplinkoje. | **Vilniaus rajono socialinių paslaugų centras:**  [*https://vrspc.lt*](https://vrspc.lt)  Bažnyčios g. 21, Nemenčinės m., Vilniaus r. | BĮ (Vilniaus r. savivaldybė) |
| Pagalba asmens namuose |
| Darbas su šeimomis, patyrusiomis riziką |
| Gautos paramos bei maisto produktų dalybų organizavimas, Kompleksinių paslaugų šeimai, asmeninio asistento paslaugų bei asmens savarankiškumo vertinimo, neįgaliųjų pavėžėjimo organizavimas |
| 19. | Asmenims, turintiems psichikos negalią | **Viešoji įstaiga “Pagalbos ir informacijos šeimai tarnyba”**  Viršuliškių g. 34- 10A, VilniuS  El.paštas: bendrija@lspzgb.lt | NVO |
| 20. | Vaikų dienos centras, teikiantis akredituotą vaikų dienos socialinę priežiūrą | **Veriškių kaimo bendruomenė** (Veriškių vaikų dienos centras)  Dvarvietės g. 10, Veriškių k., Sužionių sen., Vilniaus r. | NVO |
| 21. | Vaikų dienos centras, teikiantis akredituotą vaikų dienos socialinę priežiūrą, mobilujį darbą su jaunimu | **VšĮ „SIGNUM INTER“**  (Juodšilių vaikų dienos centras)  Geležinkeliečių g. 3, Valčiūnų k., Juodšilių sen., Vilniaus r. | NVO |
| 22. | Vaikų dienos centras, teikiantis akredituotą vaikų dienos socialinę priežiūrą | **VšĮ „SIGNUM INTER“**  (Kalviškių vaikų dienos centras)  Šilo g. 2, Kalviškių k., Rudaminos sen., Vilniaus r. | NVO |
| 23. | Vaikų dienos centras, teikiantis akredituotą vaikų dienos socialinę priežiūrą | **VšĮ „Vaikų ir paauglių socialinis centras**  (Vaikų dienos centras “Svajonė”)  Bažnyčios g. 21, Nemenčinės m., Vilniaus r. | NVO |
| 24. | Vaikų dienos centras, teikiantis akredituotą vaikų dienos socialinę priežiūrą | **VšĮ "Sudervės bendruomenės iniciatyvos"**  (Vaikų dienos centras)  Maišiagalos g. 20, Sudervės k., Sudervės sen., Vilniaus r. | NVO |
| 25. | Vaikų dienos centras, teikiantis akredituotą vaikų dienos socialinę priežiūrą | **Vaikų dienos centras "Šaltinis"**  Šiltnamių g. 13, Pagirių k., pagirių sen., Vilniaus r. | NVO |
| 26. | Vaikų dienos centras, teikiantis akredituotą vaikų dienos socialinę priežiūrą | **Vaidotų Šv. apaštalo Pauliaus Atsivertimo parapijos vaikų dienos centras**  Statybininkų g. 1, Vaidotų k., Pagirių sen., Vilniaus r. | NVO |
| 27. | Vaikų dienos centras, teikiantis akredituotą vaikų dienos socialinę priežiūrą | **VšĮ „Metų laikai“**  (Bendorių vaikų dienos centras)  Senasis Ukmergės kl. 115, Bendorių k., Avižienių sen., Vilniaus r. | NVO |
| 28. | Vaikų dienos centras, teikiantis akredituotą vaikų dienos socialinę priežiūrą | **Vilniaus rajono šeimos ir vaiko krizių centro vaikų dienos centras** "Draugystės namai"  Vilniaus g. 13-1, Kalvelių k., kalvelių sen., Vilniaus r. | Vilniaus r. savivaldybė |
| 29. | Vaikų dienos centras, teikiantis akredituotą vaikų dienos socialinę priežiūrą | **Vilniaus rajono šeimos ir vaiko gerovės centro vaikų  dienos centras** **"Arka"**  Mokyklos g. 64, Geisiškių k., Dūkštų sen., Vilniaus r. | Vilniaus r. savivaldybė |
| 30. | Vaikų dienos centras, teikiantis akredituotą vaikų dienos socialinę priežiūrą | **Juodšilių seniūnijos bendruomenės socialinių paslaugų centro vaikų dienos centras**  Draugystės g. 1, Valčiūnų k., Juodšilių sen., Vilniaus r. | Vilniaus r. savivaldybė |
| 31. | Vaikų dienos centras, teikiantis akredituotą vaikų dienos socialinę priežiūrą | **Lietuvos samariečių bendrija Vilniaus skyrius**  (Zujūnų dienos centras)  Mokyklos g. 1, Zujūnų k., Zujūnų sen., Vilniaus r. | NVO |
| 32. | Vaikų dienos centras, teikiantis akredituotą vaikų dienos socialinę priežiūrą | **Lietuvos samariečių bendrija Vilniaus skyrius**  (Buivydiškių dienos centras)  Beržų g. 2A., Buivydiškių k., Zujūnų sen., Vilniaus r. | NVO |
| 33. | Vaikų dienos centras, teikiantis akredituotą vaikų dienos socialinę priežiūrą | **Nemėžio Šv. Rapolo Kalinausko parapijos vaikų dienos centras “KVOKA”**  Sirokomlės g. 14, Nemėžio k., Nemėžio sen., Vilniaus r. | NVO |
| 34. | Vaikų dienos centras, teikiantis akredituotą vaikų dienos socialinę priežiūrą | **Sveikatingumo, socialinės aplinkos ir ekologijos gerinimo asociacijos vaikų dienos centras**  Mokyklos g. 1, Zujūnų k., Zujūnų sen., Vilniaus r. | NVO |
| 35. | Dienos centras, teikiantis akredituotą priežiūrą asmenims su proto ir kompleksine negalia | **„Lobių dirbtuvės“**  *<https://www.betzata.lt/lobiu-dirbtuves;>*  Mozūriškių k., Vilniaus r. | NVO |
| 36. | Iki 30 parų apmokame slaugos ir palaikomojo gydymo paslaugas suaugusiems asmenims su negalia, senyvo amžiaus asmenims | **Vilniaus r. palaikomojo gydymo ir slaugos ligoninės** | VšĮ |
| Nemenčinės palaikomojo gydymo ir slaugos ligoninė,  Švenčionių g. 80, Nemenčinė, Vilniaus r. |
| Riešės palaikomojo gydymo ir slaugos ligoninė,  Kalino k., Riešės sen., Vilniaus r. |
| Juodšilių palaikomojo gydymo ir slaugos ligoninė,  Šv. Uršulės 25, Juodšilių k., Vilniaus r. |
| Šumsko palaikomojo gydymo ir slaugos ligoninė,  Vilniaus g. 158, Šumsko mstl., Vilniaus r. |
| 37. | Psichosocialinė ir psichologinė pagalba | **Vilniaus rajono Pedagoginė psichologinė tarnyba**  A. Mickevičiaus g. 16, LT 15170, Nemenčinė,  tel./fax.: +370 5 243 9429,  El. paštas.: [info@ppt.vrsa.lt](mailto:info@ppt.vrsa.lt)  https://ppt.vrsa.lt/lt/ | BĮ (Vilniaus r. savivaldybė) |
| 38. | Psichosocialinė ir psichologinė pagalba | **Vilniaus rajono centrinės poliklinikos Psichikos sveikatos centras**  Laisvės pr. 79, LT 06122 Vilnius  Tel. +370 5 2470027  <https://www.vrcp.lt/apie-psichikos-sveikatos-centra/> | VšĮ |
| 39. | VŠĮ „Ne imti, bet duoti“ | **Vilniaus rajono Vaidotų Atviras jaunimo centras**  Kaštonų g. 22-11, Pagirių k., Pagirių sen., Vilniaus r.  Tel. +37060558683  [www.nibd.lt](http://www.nibd.lt) | VšĮ |

Siekiant įveikti valstybės garantijų ir rinkos teikiamų paslaugų nepakankamumą socialinių paslaugų srityje, imta labiau remtis nevyriausybinių organizacijų teikiamomis paslaugomis.

1. ***Socialinių paslaugų teikimo pakankamumo lygis***

Asmens (šeimos) poreikį socialinėms paslaugoms nustato socialines paslaugas teikiančių įstaigų socialiniai darbuotojai, seniūnijų vyresnieji socialinio darbo organizatoriai ir socialiniai darbuotojai darbui su šeimomis, kurie tiesiogiai bendrauja su gyventojais, visapusiškai įvertina tuos pagalbos būdus ir galimybes, kurie padėtų pasiekti geresnių rezultatų. Įgyvendinamas socialinių paslaugų prieinamumo principas: bendrosios bei socialinės priežiūros paslaugos teikiamos visose seniūnijose kuo arčiau paslaugų gavėjų gyvenamosios vietos. Prevencinės socialinės paslaugos teikiamos BĮ Vilniaus rajono socialinių paslaugų centre. Socialinių paslaugų teikimas asmeniui yra derinamas su socialinių paslaugų teikimu jo šeimai.

Ne visi socialinių paslaugų išvystymo rodikliai Vilniaus rajono savivaldybėje atitinka Lietuvos Respublikos socialinės apsaugos ir darbo ministro 2022 m. vasario 10 d. įsakymu Nr. A1-99 patvirtintus rodiklius

|  |  |  |  |  |  |
| --- | --- | --- | --- | --- | --- |
| Eil. Nr. | Paslaugos pavadinimas | Rodiklio pavadinimas | Rodiklių reikšmės 2023 m\*\* | Taikomos/ planuojamos priemonės paslaugos prieinamumui gerinti pagal Apraše\* numatytus paslaugos teikimo kriterijus | Pastabos / pasiūlymai  *(iššūkiai, problematika siekiant paslaugų prieinamumo užtikrinimo pagal Apraše\* numatytus paslaugos teikimo kriterijus* |
| 1. | Atvirasis darbas su jaunimu | Atvirųjų jaunimo centrų (toliau – ATC) ir atvirųjų jaunimo erdvių (toliau – AJE) skaičius, tenkantis 1 000 jaunų žmonių | 0.11 | *Laikas* - paslauga tikrai yra teikiama nurodytu terminu.  *Teikimo būdai* - teikiamos tiek individualios tiek grupinės paslaugos  *Teikėjai* - AJC ir AJE  *Išvystymo norma* – bendras jaunų žmonių skaičius rajone 18043, jaunimo darbuotojų skaičius 2,5 etato  *Rezultatas* – organizuojama veikla AJE ir AJC atitinka jaunimo poreikius ir ugdo asmenines ir socialines kompetencijas **.**  *Planuojamos* – AJC ir AJE skaičiaus padidinimas, kad paslaugas galima būtų suteikti ir didesniam jaunų žmonių ratui | AJC ir AJE trūkumas. Didelis žiedinis rajonas, paslaugų prieinamumui reikalingas erdvių ir centrų skaičius yra didelis.  Vilniaus rajono viešojo transporto užtikrinimo sunkumai |
| Jaunimo darbuotojų etatų skaičius, tenkantis 1 000 jaunų žmonių | 0.14 | *Laikas* – atsižvelgiant į etatų skaičių, paslaugos teikiamos kokybiškai ir laiku  *Teikimo būdai* - teikiamos tiek individualios, tiek grupinės paslaugos  *Teikėjai* - AJC ir AJE  *Išvystymo norma* – bendras jaunų žmonių skaičius rajone 18043, jaunimo darbuotojų skaičius 2,5 etato  *Rezultatas* – jaunimo darbuotojai susitvarko su savo funkcijoms ir suteikia jauniems žmonėms reikiamą informaciją ir pagalbą atsižvelgiant į jų poreikius.  *Planuojamos* – AJC ir AJE jaunimo darbuotojų etatų didinimas skirtingose seniūnijose. | Patalpų trūkumas ir jų įrengimas. Šitų erdvių įrengimui ir pritaikymui reikalingi ištekliai ir jų trūkumas.  Sudėtinga yra pritraukti naujus tiekėjus, dėl to reikia orientuotis į jau esančius, bet tuo pačiu metu ieškoti ir naujų, kad būtų galima išplėsti paslaugų teikimo spektrą Savivaldybėje |
| Jaunų žmonių, gavusių atvirojo darbo su jaunimu paslaugas, skaičius, palyginti su bendru jaunų žmonių skaičiumi, proc. | 12.5 | *Laikas* – didelis skaičius jaunų žmonių gavo paslaugas, kas tikrai nuteikia pozityviai, kad yra spėjama atsižvelgti į jaunų žmonių poreikius.  *Teikimo būdai* - teikiamos tiek individualios, tiek grupinės paslaugos  *Teikėjai* - AJC ir AJE  *Išvystymo norma* – bendras jaunų žmonių skaičius rajone 18043, jaunimo darbuotojų skaičius 2,5 etato  *Rezultatas* – jaunimo darbuotojai susitvarko su savo funkcijoms ir suteikia jauniems žmonėms reikiamą informaciją ir pagalbą atsižvelgiant į jų poreikius.  *Planuojamos* – padidinus AJC ir AJE skaičių, jaunuolių, gavusių paslaugas skaičius tikrai padidėtų, kas matytųsi ne tik statistiniuose rodikliuose, bet ir paslaugų kokybėje bei galutiniame rezultate. | Daugiakultūris Vilniaus rajonas, jaunimo darbuotojai turi komunikuoti keliomis skirtingomis kalbomis.  Jaunimo darbuotojų trūkumas atokesnėse vietose, nes dauguma jų pasirenka perspektyvesnį Vilniaus miestą, dėl to privaloma atsižvelgti ir į studentus bei praktikantus, kurie studijuoja Socialinius mokslus ir pritraukti juos darbuotis Vilniaus rajone, teikiant kokybiškas praktikos ir darbo galimybes. |
| 2. | Ikimokyklinis ugdymas | Vaikų, nuo 2 metų iki privalomojo ugdymo amžiaus dalyvaujančių ikimokyklinio ugdymo programose, dalis, proc. | 78 proc. | Plėtros planai. Sprendžiant ikimokyklinio ugdymo vietų trūkumo problemą, Savivaldybė 2021 m. pradėjo statyti naują vaikų lopšelį-darželį Didžiojoje Riešėje, statybą numatoma baigti 2024 m.  Per artimiausius metus prie Vilniaus r. Nemėžio šv. Rapolo Kalinausko gimnazijos, Vilniaus r. Avižienių gimnazijos, Vilniaus r. Buivydiškių mokyklos-darželio bei Vilniaus r. Nemėžio vaikų lopšelio-darželio pastatų numatyta statyti priestatus, kuriuose įsikurs ikimokyklinio ugdymo grupės.  Svarstomos galimybės modulinių pastatų prie jau veikiančių savivaldybės darželių įrengimas.  Vykdomas sklypo, esančio Vilniaus r. sav., Avižienių sen., Bukiškio k., perėmimas Vilniaus rajono savivaldybei, kuriame numatoma darželio statyba. | - |
| 3. | Judumo paslauga | Asmenų, kuriems suteikta judumo paslauga prašyme nurodytą dieną, dalis, palyginti su bendru asmenų, teikusių prašymą suteikti judumo paslaugą, skaičiumi, kai prašymas pateiktas ne vėliau kaip likus vienai darbo dienai iki prašyme nurodytos dienos, proc. | - | - | - |
| 4. | Kompleksinės paslaugos šeimai | Asmenų, gavusių kompleksines paslaugas, skaičius, tenkantis 10 000 gyventojų | 385 (KOPA);  43 (Centro psichologė)  *Pagal formulę:*  36,71 | *Taikomos:*  Vietinė sklaida;  Sklaida pasitelkiant internetines svetaines;  Skrajučių platinimas;  Susitikimai su Vilniaus rajono seniūnijų seniūnais;  Bendradarbiavimas su Vilniaus rajono mokyklų socialiniais pedagogais;  *Planuojamos:*  Vilniaus rajono savivaldybės institucijų atsakingų asmenų bendras susitikimas;  Tvaresnis socialinių. paslaugų organizavimas savivaldybės teritorijoje;  Gerinti informacijos sklaidos užtikrinimo kokybę. | *Paslaugos teikimo kriterijus - ,,paslaugos išvystymo norma“*  Vilniaus rajono gyventojų kultūrų įvairovė;  Vilniaus rajono savivaldybės gyventojų daugiakalbystė;  Viešojo transporto užtikrinimo sunkumai;  Vilniaus rajono išsidėstymo specifika. |
| 5. | Kultūrinių ir informacinių kompetencijų bei skaitymo raštingumo ugdymas | Asmenų, pasinaudojusių kultūrinių ir informacinių kompetencijų bei skaitymo raštingumo ugdymo paslaugomis, dalis, palyginti su bendru gyventojų skaičiumi, proc. | 8335 skaitytojai; 7,1% nuo bendro gyventojų skaičiaus.  Kreipėsi su užklausomis 7013 dalyviai, 6% nuo bendro gyventojų skaičiaus. Apmokyta virš 800 dalyvių (1666 valandų sk.) 0,7% nuo bendro gyventojų skaičiaus. | Knygų skolinimas į namus;   Informacija, atsakymai į užklausas, konsultacijos;   Internetas;  Pagalba, konsultacijos ir mokymai ieškantiems informacijos. | - |
| 6. | Neformalusis vaikų švietimas (toliau – NVŠ) | Neformaliojo vaikų švietimo galimybėmis pasinaudojusių mokinių dalis (išskyrus ikimokykliniame ir priešmokykliniame ugdyme dalyvaujančius vaikus), proc. | 61,59 | *Laikas -* NVŠ programas finansuoti/įgyvendinti ne tik mokslo metų eigoje (po pamokų), bet ir vasaros atostogų metu.  *Teikimo būdai - s*udaryti sąlygas NVŠ programose dalyvauti ne tik kontaktiniu, bet ir nuotoliniu ar mišriu būdais  *Teikėjai –* pritraukti daugiau/naujų NVŠ teikėjų  *Išvystymo norma –* didinti NVŠ programų krypčių pasiūlą | *Siūlymas -* Skirti didesnį finansavimą        *Siūlymas* - Stiprinti NVŠ teikėjų kompetencijas IKT taikymo srityje  *Iššūkis*- Nepakankamas NVŠ prieinamumas dėl susisiekimo galimybių/paslaugų trūkumo |
| 7. | Globos centro teikiama ir (ar) organizuojama pagalba | Vaikų, laikinai ir nuolat globojamų (rūpinamų) šeimos aplinkoje, skaičius nuo visų laikinoje ir nuolatinėje globoje (rūpyboje) esančių vaikų, proc. | 88 proc. vaikų gyvena šeimose, 12 proc. Bendruomeniniuose vaikų globos namuose (toliau – BVGN) | 214 koordinuojamų atvejų, papildomai 30 vaikų yra globojami (rūpinami) įstaigų BVGN.  Viso yra 244 mūsų koordinuojamus ar mūsų įstaigose globojamus (rūpinamus) vaikus. |  |
| 8. | Pirminė ambulatorinė asmens sveikatos priežiūra | Vidutinis vaikų apsilankymų pas šeimos medicinos paslaugas teikiantį gydytoją skaičius, tenkantis 1 000 tikslinės amžiaus grupės prie pirminės asmens sveikatos priežiūros įstaigos asmenų per mėnesį | 413,4 | Didinti vaikų profilaktinių patikrinimų mastą. | Sveiko vaiko valandų atnaujinimas pirminės asmens sveikatos priežiūros įstaigose |
| Vidutinis suaugusiųjų apsilankymų pas šeimos medicinos paslaugas teikiantį gydytoją skaičius, tenkantis 1 000 tikslinės amžiaus grupės prie pirminės asmens sveikatos priežiūros įstaigos asmenų per mėnesį | 438,8 | Maksimalių paslaugos suteikimo terminų užtikrinimas | Tam tikrų sveikatos priežiūros paslaugų nudelegavimas kitiems šeimos gydytojo komandos nariams. |
| Vidutinis apsilankymų pas gydytoją psichiatrą arba gydytoją vaikų ir paauglių psichiatrą, medicinos psichologą skaičius, tenkantis 1 000 tikslinės amžiaus grupės prie pirminės psichikos sveikatos centro prisirašiusių asmenų per mėnesį | Psichiatras- 21,4  Vaikų psichiatras – 12,2  Psichologas vaikams – 10,7  Psichologas suaugusiems.- 1,7 | Psichikos sveikatos centro plėtra vadovaujantis Lietuvos Respublikos sveikatos apsaugos ministerijos (toliau – SAM) teisės aktais. | Psichologų etatų didinimas vadovaujantis psichikos sveikatos veiklą reglamentuojančiu SAM teisės aktu. |
| Vienam vaikui tenkantis apsilankymų pas gydytoją odontologą skaičius per metus | 1,14 | Vaikų odontologinio kabineto veiklos užtikrinimas | Burnos higienistų profilaktinių paslaugų vaikams teikimo didinimas |
| 9. | Pirminė valstybės garantuojama teisinė pagalba | Savivaldybių panaudotų visuomenės informavimo apie pirminę valstybės garantuojamą teisinę pagalbą priemonių skaičius, tenkantis 10 000 gyventojų | 0,0025 | Informacija apie pirminę teisinę pagalbą skelbiama savivaldybės interneto svetainėje, savivaldybės administracinio pastato skelbimų lentoje ir savivaldybės seniūnijų skelbimų lentose. | - |
| 10. | Švietimo pagalba | Švietimo pagalbą gaunančių mokinių dalis nuo visų mokinių, kuriems nustatytas pagalbos poreikis, proc. | 78,6 proc. | - Švietimo pagalbos specialistų ir mokytojų padėjėjų etatų steigimas atsižvelgiant į esamą (tendencingai didėjantį) poreikį ( 3 mokslo metų laikotarpyje Savivaldybės tarybos sprendimu švietimo įstaigose papildomai įsteigta beveik 80 etatų švietimo pagalbos specialistų).  - 2022 m. patvirtinta trūkstamų specialybių studentų (logopedijos, specialiosios pedagogikos, psichologijos ir kt. dalykų) pritraukimo ir skatinimo sistema. 2022 m. Savivaldybėje buvo pasirašytos stipendijos skyrimo dvišalės sutartys su 7 Vilniaus rajone gyvenančiais studentais, o 2023 m. – su 6 Vilniaus rajone gyvenančiais studentais, pasirinkusiais labiausiai trūkstamų profesijų studijas.  - Tikslingas švietimo įstaigų vadovų, mokytojų, švietimo pagalbos specialistų kvalifikacijos tobulinimas.  - Tik dalis švietimo įstaigų ne visai pritaikyta neįgaliesiems.  - organizuotas mokinių, turinčių specialiųjų ugdymosi poreikių, pavėžėjimas (privačiu tėvų, globėjų, rūpintojų transportu bei specialiaisiais reisais). | *Iššūkiai:*  - švietimo pagalbos specialistų, ypač specialiųjų pedagogų, logopedų, psichologų trūkumas  - mokytojų dalykininkų kompetencijų stoka ugdyti įvairius SUP (toliau - specialieji ugdymo poreikiai) turinčius mokinius, ypač vyresnėse klasėse  - tėvų skundai, dėl pažeistų, neužtikrintų kitų klasės, kurioje ugdomi SUP turintys mokiniai, mokinių teisių į kokybišką ugdymą, sveiką ir saugią aplinką, sudarančią palankias galimybes ugdyti ir mokytis. |
| 11. | Vaikų dienos socialinė priežiūra | Vietų vaikų dienos centruose skaičius, tenkantis 1 000 vaikų | 11,15 | 2023 m. pabaigoje akredituotos dar 3 organizacijos, kurios teiks vaikų dienos socialinę priežiūrą Vilniaus rajone. Vietų skaičius padidėjo nuo 240 iki 302. | Paslaugos teikimo kriterijus „Teikėjai“ – dėl Vilniaus rajono geografinės padėties yra pakankamai problematiška situacija, galimi paslaugos teikėjai steigtų vaikų dienos centrus arčiau Vilniaus miesto, dėl atstumo nedomina atokesnės Vilniaus rajono seniūnijos. Taip pat teikėjai neturi patalpų, teikėjų nedomina atokesnėse seniūnijose pasiūlytos patalpos.  Paslaugos teikimo kriterijus „Išvystymo norma“ – iššūkis yra dėl paslaugos gavimo piktnaudžiavimo iš tėvų pusės.  Paslaugos teikimo kriterijus „Rezultatas“ – problematika tame, kad tėvai nevisai rimtai traktuoja paslaugą, namuose dažniausiai tėvai neužtikrina specialisto indelio, siekiant tobulini vaiko asmenybę, tęstinumo. |
| Socialinę riziką patiriančių vaikų, lankančių vaikų dienos centrus, dalis nuo visų vaikų dienos centrus lankančių vaikų, proc. | 12,5 proc. | Atvejo vadybininkai paraginti kalbėtis su kiekviena šeima (auginančia vaikus nuo 6 m. iki 17 m.), kuriai pardėtas atvejo vadybos procesas apie vaikų lankymą vaikų dienos centrus. | Paslaugos teikimo kriterijus „Išvystymo norma“ – problematika tame, kad tėvai ne visada užtikrina vaiko lankomumą, o teikėjai dažniausiai neturi galimybės vežioti vaikų. |
| 12. | Vaikų raidos sutrikimų ankstyvoji reabilitacija | Vaikų iki 7 metų amžiaus, gavusių ambulatorinę vaikų raidos sutrikimų ankstyvosios reabilitacijos paslaugą, dalis nuo visų vaikų iki 7 metų amžiaus, proc. | - | - | - |

1. ***Savivaldybės organizuojamų socialinių paslaugų analizė***

***Prevencinės socialinės paslaugos***

*Bendruomeniniai šeimos namai.* Vadovaujantis Socialinių paslaugų katalogu nuo 2023 m. sausio mėnesio kompleksinių paslaugų teikimas yra privalomas kiekvienoje savivaldybėje. Kompleksinių paslaugų teikimui koordinuoti kiekvienoje savivaldybėje yra paskiriami/atrenkami bendruomeniniai šeimos namai.

Vilniaus rajono savivaldybės tarybos 2023 m. vasario 2 d. sprendimu Nr. T3-29 Vilniaus rajono socialinių paslaugų centras (toliau – VRSPC) buvo paskirtas vykdyti bendruomeninių šeimos namų funkcijas, organizuoti, o prireikus ir teikti kompleksines paslaugas šeimai.

Bendruomeninių šeimos namų funkcijos:

- organizuoti kompleksinių paslaugų šeimai teikimą, o prireikus ir jas teikti;

- informuoti asmenis (šeimas), bendruomenę apie teikiamas kompleksines paslaugas šeimai, konsultuoti juos šių paslaugų teikimo klausimais;

- informuoti tikslines grupes apie kitas aktualias savivaldybės teritorijoje teikiamas socialines paslaugas, vykdomas programas ir (ar) kitą socialinę paramą;

- organizuoti bendruomenės įtraukimą į pagalbos asmenims (šeimoms) organizavimą ir (ar) teikimą;

- plėtoti tarpinstitucinį bendradarbiavimą (socialinio darbo mikrolygmeniu, mezolygmeniu ir makrolygmeniu);

- skelbti informaciją apie vykdomą veiklą (funkcijas, teikiamų kompleksinių paslaugų šeimai turinį) savo interneto svetainėje.

2023 m. gegužės 18 d. Europos socialinio fondo agentūra ir Vilniaus rajono savivaldybės administracija bei Vilniaus rajono socialinių paslaugų centras pasirašė projekto „Kompleksinės paslaugos (KOPA)“ jungtinės veiklos sutartį ir nuo 2023 m. liepos 1 d. prisijungė prie projekto „Kompleksinės paslaugos (KOPA)“ Nr. 07-007-P-0001, kurio tikslas užtikrinti kompleksinių paslaugų šeimai teikimą ir plėtrą tikslinės grupės asmenims visoje Lietuvoje.

Kompleksinės paslaugos (KOPA):

- psichologo/socialinio darbuotojo konsultacijos;

- mediacija;

- socialinių įgūdžių grupės vaikams ir paaugliams;

- savitarpio pagalbos grupės;

- tėvystės mokymai;

- šeimos konsultavimas namuose;

- pavėžėjimas (gaunant kitas kompleksines paslaugas);

- vaikų priežiūra (gaunant kitas kompleksines paslaugas).

Individualios ir (ar) grupinės konsultacijos teikiamos asmenims, kuriems yra grėsmė išgyventi gilesnę krizę, patirti sunkius traumuojančius emocinius išgyvenimus, ir jų šeimoms.

Konsultacijos skirstomos į individualias suaugusiųjų, vaikų ir paauglių, šeimos konsultacijas, grupines konsultacijas suaugusiems, vaikams ir paaugliams. Vienam asmeniui skiriama vidutiniškai 10 konsultacijų po 1 valandą.

Mediacija yra viena iš kompleksinių paslaugų dalių. Vienas iš mediacijos tikslų – padėti tėvams bendrauti, išsaugoti santykius vaiko labui. Savivaldybėje teikiamos neteisminės mediacijos paslaugos yra nukreiptos ne tiek į teisinio ginčo sprendimą, bet pirmiausia į tarpusavio santykio konfliktų, skirtingų interesų, poreikių išgryninimą, bendrų sąlyčio taškų, kurie padėtų spręsti konfliktinius šeimos narių, skyrium gyvenančių tėvų, tėvų-vaikų senelių ginčus ir t. t., suradimą.

Šeimos mediacijos procesas vyksta iki tol, kol problema būna išspręsta.

Socialinių įgūdžių organizavimas - tai vaikų/paauglių gyvenime reikalingų įvairius socialinius įgūdžius ir nuostatas ugdantys teminiai grupių užsiėmimai, kurių metu vaikai įgyja gyvenime reikalingų socialinių emocinių įgūdžių, tokių kaip emocijų atpažinimas, impulsų valdymas, konfliktų sprendimas, empatija, bendradarbiavimas, saugumas. Grupėje dalyvauja 6-10 to paties amžiaus tarpsnio vaikai/paaugliai. Grupiniuose užsiėmimuose gali dalyvauti ir 5-18 metų vaikai ir paaugliai. Užsiėmimai vyksta vieną kartą per savaitę.

Savitarpio pagalbos grupės - paslaugos organizuojamos ir vedamos asmenims, kurie patyrė sunkumų asmeniniame gyvenime ir (ar) šeimoje. Savitarpio pagalbos grupių metu, analizuojami konkretūs atvejai, dalyvių iškelti klausimai. Juos nagrinėdami dalyviai stengiasi kartu ieškoti atsakymų, dalintis patirtimi, palaikyti vienas kitą.

Tėvystės mokymai (kursai, paskaitos) organizuojami tėvams, kurie nori įgyti ar tobulinti tėvystės įgūdžius, kuriems trūksta žinių apie tinkamą vaiko elgesio skatinimą, tinkamo pavyzdžio šeimoje svarbą, aiškių taisyklių nustatymą, siekiant ugdyti geriausias tėvų ir vaikų savybes, padėti jiems atskleisti savo gebėjimus ir galimybes.

Konsultacijos asmens (šeimos) namuose (gyvenamojoje vietoje) vykdomos gimus kūdikiui, asmeniui nustačius neįgalumą ir (ar) specialiuosius poreikius ir kitais atvejais. Norint, kad šeimos gautų svarbią pagalbą laiku, socialiniai darbuotojai gali lankyti šeimas jų namuose. Toks šeimų lankymas gali padėti specialistams pastebėti problemas, laiku sureaguoti, užkirsti kelią didesnėms

Centras, vykdydamas kompleksinių paslaugų (KOPA) projektą, nuo 2023 m. liepos 3 d. sulaukė 228 dalyvių. Projekto dalyviai dalyvavo efektyvios tėvystės mokymuose (66 asmenys), grupinėse konsultacijose (42 asmenys), savitarpio pagalbos grupėse (12 asmenų), vaikai ir paaugliai dalyvavo socialinių įgūdžių grupėse (13 asmenų), individualiose psichologo konsultacijose (92 asmenys), šeimos mediacijoje (63 asmenys). Pavėžėjimo paslauga buvo suteikta 11 asmenų. Specialistai dirbo 1157 valandas, kad 228 dalyviams būtų suteiktos minėtos paslaugos.

***Bendrosios socialinės paslaugos***.

***Bendrųjų socialinių paslaugų*** tikslas – ugdyti ar kompensuoti asmens gebėjimus savarankiškai rūpintis asmeniniu gyvenimu ir dalyvauti visuomenės gyvenime. Paslaugų teikimo trukmė/dažnumas priklauso nuo asmens socialinių paslaugų poreikio. Šiais metais informavimo ir konsultavimo paslaugų poreikis išliko ryškus - dažniausiai ieškoma informacijos apie išmokas, paslaugų gavimą, paramą maisto produktais, daiktais, drabužiais, aprūpinimą techninės pagalbos priemonėmis, teisiniais klausimais, išvadų rengimo dėl asmens gebėjimo pasirūpinti savimi ir priimti kasdienius sprendimus klausimais, artimųjų slaugos bei priežiūros organizavimo klausimais ir pan. 2023 metais pastebime, kad vis daugiau žmonių patys savarankiškai kreipiasi į socialinius darbuotojus dėl jiems aktualios informacijos. Socialiniai darbuotojai teikia tokiems asmenims prevencines socialines paslaugas.

Transporto paslaugos dažniausiai teikiamos asmenims, kurie vyksta į sveikatos priežiūros įstaigas, Neįgalumo ir darbingumo nustatymo tarnybą, pervežant iš vienos gydymo įstaigos į kitą ir kitais tikslais. 2023 metais specialiojo transporto pavėžėjimo paslauga suteikta 195 gavėjams.

Poreikis šiai paslaugai yra visiškai tenkinamas. Bendrosios paslaugos buvo teikiamos asmens namuose, socialinių paslaugų įstaigose, Socialinės rūpybos skyriuje, Socialinių paslaugų šeimai ir vaikui skyriuje ir seniūnijose. Paslaugų teikimo trukmė / dažnumas priklausė nuo asmens (šeimos) socialinių paslaugų poreikio. Seniūnijose jų suteikta daugiausia.

Informavimo ir konsultavimo paslaugų spektras yra labai platus – gyventojai kreipiasi dėl informacijos apie socialines paslaugas, jų organizavimą ir teikimą, įsiskolinimų už būstą, teisinių problemų sprendimą, gyvenamosios vietos deklaravimą, paramą maisto produktais, paslaugų gavimą socialinės globos institucijose, asmeninės higienos ir priežiūros paslaugas, labdarą drabužiais, daiktais, maistu ir transporto paslaugų organizavimo, aprūpinimo techninės pagalbos priemonėmis ir pan.

Siekiant išspręsti šeimoje kilusias problemas, konsultacijos yra tęstinės, jose persipina ir tarpininkavimo bei atstovavimo paslaugos, ieškoma įvairių būdų padėti šeimai įveikti iškilusius sunkumus, įgalinti asmenis savarankiškai spręsti problemas. Socialiniai darbuotojai atstovavimo ir tarpininkavimo paslaugas asmenims dažniausiai suteikė kontaktuodami ar lydėdami asmenis į įvairias įstaigas ir bendradarbiaudami su jų atstovais: sveikatos priežiūros įstaigų specialistais, socialinės globos paslaugas teikiančių įstaigų darbuotojais, teismais, Užimtumo tarnyba, Valstybinio socialinio draudimo fondo valdyba, švietimo įstaigomis, policijos, Migracijos valdybos atstovais, antstoliais, komunalines paslaugas teikiančiomis įstaigomis, labdaros ir paramos fondu „Maisto bankas“ ir kt.

***Specialiosios paslaugos (socialinė priežiūra ir socialinė globa)****.*

Nuo 2023 m. sausio 1 d. nebeliko projektinio socialinės reabilitacijos asmenims su negalia bendruomenėje finansavimo, valstybės ir savivaldybės biudžeto lėšomis pagal sutartis galės būti finansuojamos tik akreditaciją socialinės reabilitacijos asmenims su negalia bendruomenėje paslaugai teikti gavusios įstaigos/organizacijos.

Socialinę reabilitaciją asmenims su negalia bendruomenėje sudarys 2 pagrindinės paslaugos:

- socialinių ir (ar) kasdienių savarankiško gyvenimo įgūdžių, gebėjimų ugdymas ir (ar) palaikymas, ir (ar) atkūrimas, suteikiant bendrąsias žinias ir praktiškai mokant spręsti dėl negalios buityje ir (ar) aplinkoje kylančias problemas;

- mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veikloje.

Papildomos paslaugos galės būti teikiamos pagal asmens poreikį.

2023 metais įstaigos, kurioms suteikta teisė teikti akredituotas *socialinės priežiūros paslaugas:*

|  |  |
| --- | --- |
| **Akredituotos socialinės priežiūros paslaugos (suaugusiems ir senyvo amžiaus asmenims su negalia, vaikams)** | **Įstaigos teikiančios paslaugas** |
| 1. Pagalba į namus | 1. Vilniaus rajono socialinių paslaugų centras  2. VšĮ „Nuoširdus rūpestis“  3. VšĮ „Nacionalinis socialinės integracijos institutas“  4. VšĮ „Senior Panevėžys“  5. VšĮ LASS šiaurės rytų centras  6. VšĮ “Socialinės pagalbos namai” |
| 2. Socialinių įgūdžių ugdymas, palaikymas ir (ar) atkūrimas | 1. Juodšilių seniūnijos bendruomenės socialinių paslaugų centras  2. VšĮ „Savarankiško gyvenimo namai“  3. VšĮ Vilniaus Arkos bendruomenė  4. Dingusių žmonių šeimų paramos centras  5. Vilniaus rajono šeimos ir vaiko gerovės centras  6. Vilniaus rajono šeimos ir vaiko krizių centras  7. VšĮ “Vaikų ir paauglių socialinis centras”  8. BĮ Vilniaus rajono socialinių paslaugų centras |
| 3. Apgyvendinimas savarankiško gyvenimo namuose | 1. Juodšilių seniūnijos bendruomenės socialinių paslaugų centras  2. VšĮ „Savarankiško gyvenimo namai“  3. VšĮ „CSI Vilnius“  4. VšĮ “Vaikų ir paauglių socialinis centras” |
| 4. Psichosocialinė pagalba | 1. Juodšilių seniūnijos bendruomenės socialinių paslaugų centras  2. Vilniaus rajono šeimos ir vaiko gerovės centras  3. Vilniaus rajono šeimos ir vaiko krizių centras  4. VšĮ “Vaikų ir paauglių socialinis centras”  5. BĮ Vilniaus rajono socialinių paslaugų centras |
| 5. Palydėjimo paslauga jaunuoliams | 1. Vilniaus rajono šeimos ir vaiko gerovės centras  2. VšĮ “Vaikų ir paauglių socialinis centras”  3. Vilniaus rajono šeimos ir vaiko krizių centras |
| 6. Laikinas apnakvindinimas | 1. Vilniaus rajono šeimos ir vaiko gerovės centras  2. Vilniaus rajono šeimos ir vaiko krizių centras |
| 7. Intensyvi krizių įveikimo pagalba | 1. Vilniaus rajono šeimos ir vaiko gerovės centras  2. Vilniaus rajono šeimos ir vaiko krizių centras |
| 8. Pagalba globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti | 1. Vilniaus rajono šeimos ir vaiko gerovės centras  2. Vilniaus rajono šeimos ir vaiko krizių centras |
| 9. Laikinas atokvėpis (socialinė priežiūra) | 1. BĮ Vilniaus rajono socialinių paslaugų centras |
| 10. Laikinas atokvėpis (globa) | 1. Vilniaus rajono šeimos ir vaiko gerovės centras |
| 11. Socialinė priežiūra šeimoms | 1. Vilniaus rajono šeimos ir vaiko krizių centras  2. BĮ Vilniaus rajono socialinių paslaugų centras |
| 12. Vaikų dienos socialinė priežiūra | 1. Veriškių kaimo bendruomenė (Veriškių vaikų dienos centras)  2. VšĮ „SIGNUM INTER“ (Juodšilių vaikų dienos centras)  3. VšĮ „SIGNUM INTER“ (Kalviškių vaikų dienos centras)  4. VšĮ „Vaikų ir paauglių socialinis centras (Vaikų dienos centras “Svajonė”)  5. VšĮ "Sudervės bendruomenės iniciatyvos" (Vaikų dienos centras)  6. Vaikų dienos centras "Šaltinis"  7. Vaidotų Šv. apaštalo Pauliaus Atsivertimo parapijos vaikų dienos centras  8. VšĮ „Metų laikai“ ( Bendorių vaikų dienos centras)  9. Vilniaus rajono šeimos ir vaiko krizių centro vaikų dienos centras "Draugystės namai"  10. Vilniaus rajono šeimos ir vaiko gerovės centro vaikų  dienos centras "Arka"  11. Juodšilių seniūnijos bendruomenės socialinių paslaugų centro vaikų dienos centras  12. Lietuvos samariečių bendrija Vilniaus skyrius (Zujūnų dienos centras)  13. Lietuvos samariečių bendrija Vilniaus skyrius (Buivydiškių dienos centras)  14. Nemėžio Šv. Rapolo Kalinausko parapijos vaikų dienos centras “KVOKA”  15. Sveikatingumo, socialinės aplinkos ir ekologijos gerinimo asociacijos vaikų dienos centras |
|
|
|
|
|
|
|
|
|
|
|
|
|
|
| 13. Socialinė reabilitacija asmenims su negalia bendruomenėje | 1. Vilniaus rajono neįgaliųjų draugija  2. VšĮ Vilniaus kurčiųjų centras  3. VšĮ LASS šiaurės rytų centras  4. Lietuvos žmonių su stuburo pažeidimais asociacija  5. Lietuvos šeimų, auginančių kurčius ir neprigirdinčius vaikus, bendrija PAGAVA  6. VšĮ Vilniaus Arkos bendruomenė  7. Asociacija “Vilniaus lietaus vaikai” |

Nuo 2023 m. sausio 1 d. socialinės reabilitacijos asmenims su negalia bendruomenėje paslaugos yra priskirtos socialinės priežiūros paslaugoms ir finansuojamos iš valstybės dotacijų savivaldybei ir savivaldybės biudžeto lėšų. Teikiama socialinės reabilitacijos asmenims su negalia bendruomenėje paslauga susideda iš 2 pagrindinių paslaugų:

-socialinių ir (ar) kasdienių savarankiško gyvenimo įgūdžių, gebėjimų ugdymas ir (ar) palaikymas, ir (ar) atkūrimas, suteikiant bendrąsias žinias ir praktiškai mokant spręsti dėl negalios buityje ir (ar) aplinkoje kylančias problemas;

-mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veikloje.

Taip pat buvo teikiamos ir papildomos paslaugos pagal asmens poreikį: palydėjimas ir (ar) transporto organizavimas; aktyvaus judėjimo ir sveikos gyvensenos įgūdžių ugdymas; saviraiškos įgūdžių ir meninių gebėjimų lavinimas ir (ar) palaikymas; individuali ir (ar) grupinė emocinė-psichologinė pagalba, savitarpio paramos grupės.

Buvo nustatyti vieno asmens socialinės reabilitacijos asmenims su negalia bendruomenėje paslaugos įkainiai: 41,50 Eur per mėnesį iš valstybės biudžeto lėšų ir 24,50 Eur (0,5 BSI) iš savivaldybės biudžeto lėšų.

|  |  |  |
| --- | --- | --- |
| **Socialinė reabilitacija asmenims su negalia bendruomenėje** | | |
| Paslaugas gavusių asmenų skaičius, vnt. | Panaudotos valstybės biudžeto lėšos, Eur | Panaudotos savivaldybės biudžeto lėšos, Eur |
| 102 | 49437,45 | 26803 |
|  | **Iš viso: 76240,45** | |

2023 m. siekiant atkurti asmens savarankiškumą, prarastus socialinius ryšius ir padėti integruotis į visuomenę, 4-iems socialinę riziką patiriantiems asmenims, neturintiems gyvenamosios vietos buvo suteiktos apgyvendinimo nakvynės namuose paslaugos. Akredituotas paslaugas teikė Vilniaus arkivyskupijos Caritas „Laikinieji namai“ Šv. Stepono g. 35, Vilniuje. Asmenims buvo teikiamos laikinos nakvynės, socialinių įgūdžių ugdymo, palaikymo ir (ar) atkūrimo bei kitos būtinosios paslaugos (asmens higienos, skalbimo, buitinės ir kt.).

Transporto paslaugų organizavimas asmenims su negalia: Vadovaujantis Vilniaus rajono tarybos 2022 m. gruodžio 22 d. sprendimu Nr. T3-360 patvirtinta Vilniaus rajono savivaldybės transporto paslaugų neįgaliesiems organizavimo 2023-2025 m. programa, 2023 m. transporto paslaugas Vilniaus rajone savivaldybės teritorijoje gyvenantiems asmenims su negalia specialiuoju transportu, pritaikytu asmenims judantiems vežimėlio pagalba, teikė organizacijos, sudariusios finansavimo sutartis su Savivaldybe.

|  |  |  |  |
| --- | --- | --- | --- |
| **Eil. Nr.** | **Organizacijos, teikusios transporto paslaugų organizavimo paslaugas** | **Paslaugas gavusių asmenų skaičius, vnt.** | **Panaudotos savivaldybės biudžeto lėšos, Eur** |
| 1. | VšĮ „Menava“ | 22 | 45 000 |
| 2. | VšĮ „Socialinis taksi“ | 24 | 16 316,4 |
| 3. | Vilniaus rajono neįgaliųjų asociacija | 128 | 63 000 |
|  | **Iš viso:** | **174** | **124 316,4** |

***Vaikų dienos centrai.*** Šiuo metu Vilniaus rajone veikia 15 vaikų dienos centrų (toliau – VDC), kurie teikia akredituotas vaikų dienos socialinės priežiūros paslaugas. Siekdama didinti nevyriausybinių organizacijų aktyvumą, Savivaldybė kiekvienais metais skiria didesnį finansavimą VDC veiklai užtikrinti.

|  |  |  |  |
| --- | --- | --- | --- |
| **Metai** | **VDC skaičius** | **Vaikų skaičius** | **SB skirtos lėšos** |
| **2021** | 9 (7 NVO+2 BĮ) | 174 (142 NVO + 32 BĮ) | 51120 Eur |
| **2022** | 11 (9 NVO+2 BĮ) | 227 (193 NVO + 34 BĮ) | 81060 Eur |
| **2023** | 12(10 NVO + 2 BĮ) | 259 (217 NVO + 42 BĮ) | 105660Eur (65 Eur vaikui su negalia ir (ar) specialiaisiais poreikiais, 40 Eur kitam vaikui) |
| **2024** | 15 (12 NVO + 3 BĮ) | 307 (270 NVO + 37 BĮ) | 141856 Eur (1,6 BSI vaikui su negalia ir (ar) specialiaisiais poreikiais, 0,8 BSI kitam vaikui) |

***Užimtumo didinimo programa.***Programostikslas: kompleksiškai spręsti Vilniaus rajono savivaldybės teritorijoje gyvenančių Lietuvos Respublikos užimtumo įstatymo 20 straipsnio 2 ir 5 dalyse ir 48 straipsnio 2 dalyje nurodytų asmenų integracijos į darbo rinką problemas, atsižvelgiant į individualius jų poreikius, kvalifikaciją bei motyvaciją dirbti, ugdyti jų socialinius, darbinius įgūdžius, šalinti kliūtis užimtumui ir padidinti jų galimybes susirasti nuolatinį darbą, sudaryti sąlygas norintiems integruotis į darbo rinką laikinai įsidarbinti ir užsidirbti pragyvenimui būtinų lėšų.

Programos uždaviniai:

-didinti Vilniaus rajono savivaldybės gyventojų užimtumą, taip užtikrinant socialiai atskirtų asmenų integraciją į visuomenę bei į darbo rinką;

-teikti paslaugas ir įgyvendinti priemones atsižvelgiant į individualius asmenų poreikius, jų motyvaciją, įsidarbinimą ribojančias aplinkybes ir galimybes integruotis į darbo rinką;

-įtraukti į Programos įgyvendinimą Vilniaus rajono savivaldybės institucijas, įstaigas ir (ar) organizacijas, Užimtumo tarnybos prie Lietuvos Respublikos socialinės apsaugos ir darbo ministerijos Vilniaus klientų aptarnavimo departamento Vilniaus 5-ąjį skyrių, socialinius partnerius, siekiant kompleksiškai spręsti asmenų užimtumo problemas;

Pagrindiniai darbo rinką ir asmenų užimtumo būklę apibūdinantys duomenys Vilniaus rajono savivaldybėje:

|  |  |  |  |
| --- | --- | --- | --- |
| **Rodiklis** | **2021** | **2022** | **2023\* (\*metų pabaigoje)** |
| Vilniaus rajono savivaldybės gyventojų skaičius | 107 337 | 108288 | 116584 |
| Bedarbių skaičius (laikotarpio pabaigoje) | 8167 | 6429 | 5892 |
| Bedarbių procentas nuo darbingo amžiaus gyventojų (vidurkis) | 12,3 | 9,8 | 8,7 |
| Ilgalaikių bedarbių skaičius (laikotarpio pabaigoje) | 3068 | 1805 | 1169 |
| Bedarbių moterų skaičius (laikotarpio pabaigoje) | 3801 | 2987 | 2656 |
| Bedarbių vyrų skaičius (laikotarpio pabaigoje) | 4365 | 3443 | 3236 |
| Vyresnių nei 50 metų amžiaus bedarbių skaičius | 3248 | 2698 | 2641 |
| Jaunų (16-29) bedarbių skaičius (laikotarpio pabaigoje) | 1430 | 903 | 966 |
| Laisvų darbo vietų skaičius (laikotarpio pabaigoje) | 475 | 385 | 155 |
| Darbo rinkai besirengiančių asmenų skaičius (\*metų pabaigoje) | - | - | 896 |

***Pagalbos į namus*** paslaugas organizuoja VRSPC. Tai asmens namuose teikiamos socialinės paslaugos, padedančios asmeniui (šeimai) tvarkytis buityje ir dalyvauti visuomenės gyvenime. Šios paslaugos suteikia asmenims (šeimoms) galimybę kuo ilgiau gyventi savo namuose ir išlikti savarankiškesniems, taip pat mažina socialinę atskirtį. Pagalbos į namus gavėjai – suaugę asmenys su negalia ir jų šeimos, senyvo amžiaus asmenys ir jų šeimos, vaikai su negalia ir jų šeimos, kiti asmenys ir šeimos, laikinai dėl ligos ar kitų priežasčių netekę savarankiškumo. 2023 metais pagalbos į namus paslaugos buvo teikiamos 92 asmenims. Iš jų -73 moterys ir 19 vyrų, 10 šeimų. Kiekvienais metais pastebimas paslaugų gavėjų didėjimas.

Paveikslėlis, kuriame yra tekstas, ekrano kopija, linija, Šriftas

Automatiškai sugeneruotas aprašymas

***Socialinių įgūdžių ugdymo, palaikymo ir (ar) atkūrimo paslaugą*** šeimoms teikė bei sėkmingai koordinavo VRSPC, Vilniaus rajono šeimos ir vaiko krizių centras bei Vilniaus rajono šeimos ir vaiko gerovės centras. Paslaugos teikiamos ir įstaigose, ir asmens (šeimos) namuose. Šių paslaugų teikimas yra nuolatinis ir nepertraukiamas. Nuolat vertinama šeimos situacija, fiksuojami pokyčiai, socialinių problemų sprendimo būdai peržiūrimi ir koreguojami. Vilniaus rajono šeimos ir vaiko gerovės centras teikė *intensyvios krizių įveikimo pagalbos* paslaugą.Šių paslaugų tikslas – suteikti pagalbą šeimai, atsidūrusiai krizinėje situacijoje.

***Psichologo paslaugos –*** 2023 metais buvo teikiamos individualios konsultacijos 7 Vilniaus rajono vietovėse: Nemenčinėje, kur įrengtas psichologo kabinetas ir seniūnijų patalpose: Riešės sen., Lavoriškių sen., Rudaminos sen., Maišiagalos sen., Zujūnų sen., ir Mickūnų sen. Visi klientai yra Centro paslaugų gavėjai, daugumai taikomas atvejo vadybos procesas, kitiems teikiamos prevencinės paslaugos. Dauguma paslaugų gavėjų yra suaugusieji šeimos nariai. 2023 m. psichologė suteikė 168 individualias konsultacijas 43 klientams, iš jų 3 vaikams.

Iš viso 33 asmenys baigė individualias psichologines konsultacijas. 22 iš jų pasiekė tikslus, 2 asmenys buvo nukreipti pas kitos srities specialistus, pvz. medicinos psichologą, psichiatrą ar psichoterapeutą, 9 asmenys nutraukė konsultacijas savo iniciatyva. Šiuo metu psichologas vykdo darbą su 10 asmenų, jiems per 2023 m. suteiktos 57 konsultacijos, darbas bus tęsiamas 2024 m.

|  |  |  |  |  |  |  |
| --- | --- | --- | --- | --- | --- | --- |
|  | Bendras | BAIGĖ | | | | VYKDOMA |
| Tikslai pasiekti | Tikslai nepasiekti (nutraukta kliento iniciatyva) | Nukreipti kitur | Išvyko į kitą savivaldybę |
| Klientų skaičius | 43 | 22 | 9 | 2 | 0 | 10 |
| Suteiktų konsultacijų skaičius | 168 | 87 | 22 | 2 | 0 | 57 |

***Apgyvendinimas krizių centruose.*** Šios paslaugos tikslas **-** socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų (asmens higienos, buitinių ir kt.) suteikimas ir (ar) organizavimas asmeniui (šeimai), siekiant atkurti jo (jos) savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto, prievartos, nustatyto vaiko apsaugos poreikio ar kitų priežasčių negali naudotis savo gyvenamąja vieta. Visų paslaugų gavėjų prašymai buvo patenkinti. Ši paslauga teikiama Vilniaus rajono šeimos ir vaiko krizių centre bei Vilniaus rajono šeimos ir vaiko gerovės centre.

***Apgyvendinimo savarankiško gyvenimo namuose*** paslaugasteikėsavarankiško gyvenimo namų „Po vienu stogu“ darbuotojai. Savarankiško gyvenimo namuose dažniausiai apgyvendinamos socialinę riziką patyrusios šeimos ir/ar suaugę asmenys. Poreikis šiai paslaugai patenkintas. Papildomai paslauga perkama savarankiško gyvenimo namuose „Savi namai“ ir Magūnų savarankiško gyvenimo namuose.

***Laikino apnakvindinimo paslaugą*** *Vilniaus rajono* savivaldybė teikia smurto artimoje aplinkoje pavojų keliantiems asmenims, kuriems skirtas apsaugos nuo smurto artimoje aplinkoje orderis. Minėti asmenys apgyvendinami Vilniaus rajono šeimos ir vaiko krizių centre.

***Socialinės priežiūros*** paslaugų teikimas besimokantiems vyresniems kaip 18 metų asmenims, likusiems ir toliau gyventi pas globėjus, sudarė vaikams galimybes pasiruošti savarankiškam gyvenimui. Poreikis šiai paslaugai patenkintas.

***Socialinė globa.***

***Dienos socialinės globa asmens namuose*** - labai efektyvi paslauga iš dalies ar visiškai nesavarankiškiems rajono gyventojams, kurių artimieji dirba ir dienos metu nebūna namuose. Teikiant šias paslaugas, vaikams, asmenims su negalia ar senyvo amžiaus asmenims suteikiama galimybė gyventi savo artimoje aplinkoje, savo namuose, o suaugę šeimos nariai, prižiūrintys savo artimuosius, gali derinti šeimos ir darbo įsipareigojimus. Dienos socialinės globos paslaugas asmens namuose teikė Juodšilių seniūnijos bendruomenės socialinių paslaugų centras.

***Dienos socialinės globos ir slaugos paslaugos asmens namuose*** (integrali pagalba). Poreikis šioms paslaugoms didėja. Integralią pagalbą organizuoja Juodšilių seniūnijos bendruomenės socialinių paslaugų centras. Poreikis šiai paslaugai patenkintas.

Tenkinant poreikį teikti integralios pagalbos paslaugas psichikos sutrikimų ar psichikos negalią turintiems asmenims, nuo 2023 metų šias paslaugas teikia ir Prūdiškių socialinės globos namų darbuotojai.

***Dienos socialinė globa institucijoje*.** Šias paslaugas rajono vaikams ir suaugusiems asmenims su negalia teikia nevyriausybinės organizacijos ir biudžetinės įstaigos. Ši paslauga tarp gyventojų labai populiari.

Poreikis dienos socialinės globos paslaugoms institucijoje yra tenkinamas papildomai organizuojant šių paslaugų pirkimą iš Vilniaus mieste minėtą veiklą vykdančių socialinių paslaugų įstaigų.

Vykdant projektą „Kompleksinės paslaugos Vilniaus rajono šeimoms“ ***Asmeninio asistento***paslaugos buvo teikiamos 9 negalią turintiems projekto dalyviams.

Suaugusiems asmenims, kuriems reikalinga nuolatinė medikų pagalba, medicininės ir reabilitacijos procedūros, o dienos socialinės globos paslaugų nepakanka, gydytojai rekomenduoja apgyvendinti socialinės globos institucijoje, todėl išlieka poreikis *ilgalaikės (trumpalaikės) socialinės globos* paslaugoms, ypač psichikos negalią turintiems gyventojams.

***Trumpalaikė ir ilgalaikė socialinė globa*** suaugusiems asmenims su negalia ir senyvo amžiaus asmenims teikiama Savivaldybės biudžetinėse įstaigose. Tai Paberžės ir Kuosinės socialinės globos namuose. Ši paslaugateikiama nesavarankiškiems asmenims, turintiems fizinę negalią, kuriems reikalinga kompleksinė, nuolatinės specialistų priežiūros reikalaujanti pagalba. Gyventojams pageidaujant, šią paslaugą perkame ir iš kitų savivaldybių ar NVO įsteigtų įstaigų, teikiančių minėtą paslaugą.

Daugėja prašymų teikti ilgalaikės socialinės globos paslaugas asmenims, turintiems proto ar psichinę negalią. Šias paslaugas savivaldybė perka Lietuvos Respublikos socialinės apsaugos ir darbo ministerijos pavaldume esančiuose globos namuose. Vykdant socialinės globos pertvarką, atsirado poreikis asmenims, turintiems proto ar psichinę negalią, organizuoti paslaugas bendruomenėje, steigti grupinio gyvenimo namus. Paslaugų poreikis šiai asmenų grupei padidėjo.

***Likę be tėvų globos vaikai***

2023 m. gruodžio 31 duomenimis, Vilniaus rajone buvo **214 globojamų (rūpinamų) vaikų,** laikinai netekusių tėvų globos. Šeimoje globojamų vaikų buvo 161, socialinės globos įstaigose – 53. Globojamų vaikų skaičius 2022 m. siekė 234, 2021 m. – 208. Šiuo metu šeimoje gyvena apie 75 proc. globojamų vaikų, socialinės globos įstaigose – apie 25 proc.

Įgyvendinant Perėjimo nuo institucinės globos prie globos šeimoje ir bendruomenėje teikiamų paslaugų neįgaliems ir likusiems be tėvų globos vaikams 2014-2024 metų planą Vilniaus rajono savivaldybė yra įsigijusi 5 namus, kuriuose savo veiklą vykdo šeimyniniu principu bendruomeniniai vaikų globos namai.

Projekto „Bendruomeninių vaikų globos namų tinklo plėtra Vilniaus rajono savivaldybėje“ metu Nemenčinės seniūnijoje buvo pastatyti ir įrengti du gyvenamieji namai, kiekviename iš jų gyvens ne daugiau, kaip 8 be tėvų globos likę vaikai. Vienas iš namų yra pritaikytas negalią turintiems vaikams. Projektas įgyvendintas pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.1.1-CPVA-V-427 „Institucinės globos pertvarka: investicijos į infrastruktūrą“. Projektą įgyvendino Vilniaus rajono savivaldybė kartu su projekto partneriu VšĮ „Vaikų ir paauglių socialiniu centras“ pasinaudodami Europos Sąjungos struktūrinių fondų lėšomis. Projekto vertė siekė 490 tūkst. Eur. Visos lėšos buvo skirtos iš minėto fondo. Įgyvendinus šį projektą, Vilniaus rajone nebeliko institucinių vaikų globos namų.

Praėjusiais metais socialinės priežiūros paslauga suteikta 13 besimokančių asmenų, vyresniems kaip 18 metų, likusiems ir toliau gyventi socialinės globos namuose, bendruomeniniuose vaikų globos namuose, šeimynose.

Vilniaus rajono savivaldybė stengiasi padėti nuo karo nukentėjusiems Ukrainos vaikams. Nuo 2022 m. kovo mėnesio 83 Ukrainos vaikams buvo nustatyta laikinoji globa (rūpyba) tiek Lietuvos piliečių šeimose, tiek ukrainiečių šeimose, turinčiuose giminystės ryšių su vaikais ir kartu atradusių prieglobstį Lietuvoje. Šiuo metu yra likę 19, likusių be tėvų globos Ukrainos vaikų, kurie dar yra likę Lietuvoje.

Ilgalaikės socialinės globos paslaugos vaikams, likusiems be tėvų globos taip pat perkamos ir kitų savivaldybių pavaldumo vaikų globos įstaigose, NVO, šeimynose, budinčių globotojų šeimose. Poreikis apgyvendinti be tėvų globos likusius vaikus globotojų šeimose nevisiškai patenkinamas, nes rajone budinčių globotojų bei globėjų šeimų nepakanka.

Savivaldybė pagal Jungtinės veiklos (partnerystės) sutartį, įgyvendinant iš Europos sąjungos struktūrinių fondų bendrai finansuojamą projektą ,,Paslaugų, skatinančių ir efektyviai palaikančių globą šeimos aplinkoje, vystymas‘‘, išsikėlė uždavinius kartu su Vilniaus rajono Globos centrais, iš kurių vienas iš jų - 2024 metais užtikrinti ne mažiau, kaip 85 proc. vaikų, paimtų iš nesaugios aplinkos, laikiną apgyvendinimą ir priežiūrą budinčių globotojų šeimose. Kitas, gan didelis iššūkis, užtikrinti 90 proc. vaikų, paimtų iš nesaugios aplinkos ar netekusių tėvų globos priežiūrą, laikiną apgyvendinimą, globą (rūpybą) šeimos aplinkoje bei įvaikinimą. Siekiant įgyvendinti užsibrėžtus uždavinius, yra patvirtintas Globos centrų 2024 m. globėjų pritraukimo ir visuomenės švietimo apie globą planas/programa, kur yra numatyti asmenų/šeimų, galinčių prižiūrėti, globoti (rūpinti), įvaikinti tėvų globos netekusį ar iš nesaugios aplinkos paimtą vaiką (-us) pritraukimo ir paieškos tikslai, uždaviniai, priemonės.

***Budintys globotojai ir Globos centrai***

Savivaldybė, siekdama pritraukti naujas budinčių globotojų šeimas, kurios budėtų ir bet kuriuo paros metu priimtų vaikus, paimtus iš nesaugios aplinkos, Savivaldybės tarybos 2022 m. gruodžio 22 d. sprendimu Nr.T3- 362 „Dėl tarybos 2021-07-30 sprendimo Nr.T3- 185 „Dėl globos centro veiklos ir budinčio globotojo vykdomos priežiūros organizavimo ir kokybės priežiūros Vilniaus rajono savivaldybėje tvarkos aprašo patvirtinimo“ pakeitimo“ padidino atlygio dydžius už budinčių globotojų vykdomą vaikų priežiūrą. Tai padėjo pritraukti naujų budinčių globotojų šeimų, kurios yra pasiruošusios bet kuriuo paros metu priimti vaiką į savo šeimą,

Vilniaus rajone ir toliau yra skatinama globa šeimoje, skiriami pagalbos pinigai šeimoms, globojančioms vaikus tiek susijusius, tiek nesusijusius giminystės ryšiais. Šeimoms, globojančioms (besirūpinančioms) vaikus iš Savivaldybės biudžeto mokami pagalbos pinigai:

- už kiekvieną apgyvendintą vaiką, šeimai mokama 4 bazinių socialinių išmokų dydžių suma, kuri sudaro nuo 2024-01-01 220 Eur per mėnesį;

Atnaujinti atlygio dydžiai už budinčių globotojų vykdomą vaikų priežiūrą

|  |  |
| --- | --- |
| **Atlygio dydžio kriterijai** | **Atlygio dydžio piniginė išraiška** |
| Atlygis budintiems globotojams, nepriklausomai nuo faktiškai prižiūrimų vaikų skaičiaus | 1155 Eur |
| Atlygis už kiekvieną faktiškai prižiūrimą vaiką | 924 Eur |
| Atlygis už kiekvieną faktiškai prižiūrimą kūdikį ar paauglį nuo 12 metų, ar neįgalų vaiką | 1155 Eur |
| Budinčiam globotojui už kiekvieną faktiškai prižiūrimą vaiką, iki bus nustatyta laikinoji globa, skiriama išmoka vaiko poreikiams tenkinti. | 1155 Eur |
| Vienkartinė išmoka vaiko vietai įkurti | 440 Eur. |

***Palydėjimo paslauga jaunuoliams***

Socialinių paslaugų kataloge nuo 2022 metų numatyta nauja paslauga – Palydėjimo paslauga jaunuoliams. Ši paslauga – tai visuma tarpusavyje susijusių paslaugų ir (ar) priemonių, kurios teikiamos, siekiant padėti Palydėjimo paslaugos jaunuoliams gavėjams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas, t. y. palengvinti Palydėjimo paslaugos jaunuoliams gavėjų socialinę integraciją bendruomenėje. Paslauga gali būti teikiama asmeniui iki 24 metų.

2022 metais akredituotos 3 įstaigos, teikiančios socialinės priežiūros paslaugą – Palydėjimo paslaugą jaunuoliams. Nuo 2022 metų 8 jaunuoliams skirta Palydėjimo paslauga. Taip pat pažymėtina, kad dalis bendruomeniniuose vaikų globos namuose gyvenančių, pilnametystės sulaukusių ir mokslą tęsiančių jaunuolių taip pat gali toliau gauti socialinės globos paslaugas globos įstaigoje. Šia galimybe taip pat pasinaudoja dalis jaunuolių. Vis daugiau šeimų naudojasi *atokvėpio paslauga.* Kol kas ši paslauga teikiama tik institucijose.

1. ***Ankstesnių metų socialinių paslaugų plano įgyvendinimas***

2023 metų socialinių paslaugų plano įgyvendinimui, kaip ir ankstesniais metais, didelę įtaką turėjo plano priemonių vykdytojų bendradarbiavimas: Socialinių paslaugų šeimai ir vaikui skyriaus, Socialinės rūpybos skyriaus seniūnijų vyresniųjų socialinio darbo organizatorių, Savivaldybės įsteigtų socialinių paslaugų įstaigų darbuotojų, Švietimo skyriaus, Tarpinstitucinio bendradarbiavimo koordinatoriaus, Jaunimo reikalų koordinatoriaus, NVO socialinių darbuotojų ir socialinių partnerių – Užimtumo tarnybos, Vilniaus rajono policijos komisariato, Vilniaus rajono centrinės ir Nemenčinės poliklinikų, Lietuvos probacijos tarnybos, Smurto komisijos veiklos, Vilniaus miesto visuomenės sveikatos biuro, Vilniaus rajono slaugos ir palaikomojo gydymo ligoninių darbuotojų.

Didėjant socialinių paslaugų poreikiui bei siekiant geresnės teikiamų paslaugų kokybės, prevencinės, bendrosios, socialinės priežiūros bei socialinės globos paslaugos buvo teikiamos ne tik biudžetinėse, viešosiose įstaigose, bet ir užtikrinamos *bendruomenės, organizacijų, ginančių žmonių socialinių grupių interesus ir teises,* pagalba. Siekiama, kad socialinės paslaugos bei piniginė socialinė parama pagal poreikį būtų teikiama visoms rajono šeimoms ar vieniems gyvenantiems asmenims.

Didelis dėmesys skiriamas vaikų globos institucijose augantiems nepilnamečiams vaikams, kuriems yra skirta vidutinė priežiūros priemonė: organizuoti renginiai, bendradarbiaujant kartu su Vilniaus apskrities vyriausiojo policijos komisariato Vilniaus rajono policijos komisariato bei Lietuvos probacijos tarnyba. Globos įstaigose buvo organizuojami renginiai įvairiausia tematika, vyko diskusijos, susitikimai, žaidybine forma buvo kalbama apie psichotropinių medžiagų vartojimą, riziką įsitraukti į nusikalstamą veiką, gerus santykius tarpusavyje, galimybę tapti auka, įsitraukimą į prekybą žmonėmis.

Nepilnamečių vaikų švietimo, socialinės, sveikatos priežiūros paslaugų kokybiškumui užtikrinti buvo pasitelkti Vilniaus apskrities vyriausiojo policijos komisariato Vilniaus rajono policijos komisariato pareigūnai, Valstybės sienos apsaugos tarnybos prie Lietuvos Respublikos vidaus reikalų ministerijos Vilniaus pasienio rinktinės pareigūnai, Vilniaus visuomenės sveikatos biuro specialistai, VRSPC specialistai, Valstybės vaiko teisių apsaugos ir įvaikinimo tarnybos prie Socialinės apsaugo ir darbo ministerijos Vilniaus apskrities vaiko teisių apsaugos skyriaus Vilniaus rajone specialistai, Vilniaus rajono Pedagoginės psichologinės tarnybos specialistai, Lietuvos probacijos tarnybos Vilniaus regiono skyriaus specialistai, Vilniaus rajono Psichikos sveikatos centro specialistai, NVO.

2023 metais rūpintasi 571 Vilniaus rajono šeima. Šiose šeimose iškilo krizinės situacijos grėsmė. Jose augo 770 vaikų (226 vaikai – iki 7 metų ir 544 vaikai nuo 7 iki 17 metų).




**Vilniaus rajono socialinių paslaugų centras**: 2023 metais vienas pagrindinių įstaigos veiklos tikslų – kokybiškų socialinių paslaugų teikimas asmenims, šeimoms, vaikams atsidūrusiems krizinėje situacijoje, atsižvelgiant į klientų probleminę situaciją ir poreikius, skatinant socialinių paslaugų gavėjų aktyvumą bei savarankiškumą, mažinant jų socialinę atskirtį.

VRSPC pradėjo teikti akredituotas socialinės priežiūros paslaugas šeimoms. Paslaugos teikiamos sunkumus patiriančiai šeimai, turinčiai ar besilaukiančiai vaikų (krizė, socialinių įgūdžių stoka, priklausomybės, smurtas artimoje aplinkoje, vaikų nepriežiūra ir pan.), siekiant ją įgalinti savarankiškai rūpintis savo vaikais ir tinkamai juos prižiūrėti, savarankiškai spręsti problemas, užtikrinti emocinę ir psichologinę gerovę, palaikyti glaudesnį santykį su socialine aplinka, stiprinti šeimos narių gebėjimus prižiūrėti, pozityviai auklėti ir ugdyti vaikus nuo gimimo, padėti šeimai sukurti vaikų raidai palankią aplinką ir išvengti socialinės atskirties

***Asmeninės pagalbos organizavimas ir teikimas*** -2023 metais iš Vilniaus rajono savivaldybės administracijos gautos 24 užklausos dėl asmeninės pagalbos poreikio nustatymo, sudaryta 15 sutarčių. Asmeninę pagalbą gauna 13 asmenų (4 – nemokamai, 9 – mokamai), kurią teikia 13asmeninių asistentų. Per metus viso suteiktos 11282 asmeninės pagalbos valandos.

***Organizavimas ir aprūpinimas techninės pagalbos priemonėmis***- 2023 metais gauta 374 prašymų techninėms pagalbos priemonėms gauti, sudarytos 360 sutartys dėl techninėms pagalbos priemonių. Stebima didėjimo tendencija.




***Europos pagalbos labiausiai skurstantiems asmenims fondo (EPLSAF) paramos, maisto produktais ir asmens higienos prekėmis, suteikimo organizavimą*** -2023 m. parama iš Europos pagalbos labiausiai skurstantiems asmenims fondo lėšų buvo skirta 7449 Vilniaus rajono savivaldybės paramos gavėjams. Bendrai per metus buvo išdalinti 40406 maisto paketai.

***Transporto paslaugų organizavimas****.*Kol kas VRSPC turi vieną neįgaliesiems pritaikytą transporto priemonę. Didžiausia šių paslaugų dalis tenka techninių pagalbos priemonių išvežiojimui į gavėjų namus.

Pavėžėjimo paslaugos teikiamos asmenims, kurie dėl amžiaus, negalios ar sveikatos sutrikimų negali naudotis viešuoju ar individuliu transportu arba jų negali pavežti šeimos nariai, artimieji, globėjai. Daugiausia šių paslaugų suteikta asmenims, kurie vyksta į sveikatos priežiūros įstaigas. 2023 metais specialiojo transporto pavėžėjimo paslauga suteikta 195 gavėjams.

***Asmens veiklos ir gebėjimų dalyvauti vertinimas****.*2023 m. gautos 1082 užklausos iš Neįgalumo ir darbingumo nustatymo tarnybos ir kitų įstaigų dėl asmens veiklos ir gebėjimų dalyvauti įvertinimo klausimyno pildymo. Iš jų užpildyti 954 klausimynai, 51 užklausa persiųsta į kitas įstaigas, 14 asmenų mirė, 7 užklausos atsiųstos klaidingai, todėl klausimynai nebuvo užpildyti, 2 užklausos gautos iš sprendimų kontrolės skyriaus. Visi klausimynai pildomi apsilankius asmenų namuose.



***Gautos paramos išdalijimo organizavimas.***Centro darbuotojos stengiasi padėti kiekvienai sunkumų patiriančiai šeimai ir tai yra geriausias žmogiškumo bei pagalbos įrodymas sunkioje finansinėje situacijoje esančioms šeimoms.

***Nemenčinės neįgaliųjų dienos užimtumo centro*** pagrindinis veiklos pobūdis– socialinių paslaugų teikimas suaugusiems asmenims su negalia dienos socialinės globos institucijoje.

Įstaigos paslaugų gavėjų tikslinė grupė – suaugę ir senyvo amžiaus asmenys su negalia (proto, fizinė, psichinė ar kompleksinė) bei jų šeimos nariai. Šeimos nariams teikiamos bendrosios socialinės paslaugos. Asmenims su negalia centras teikia bendrąsias ir/arba dienos socialinės globos paslaugas, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu. Nemenčinės neįgaliųjų dienos užimtumo centras Vilniaus rajone gyvenantiems asmenims su negalia bei jų šeimos nariams teikia 16 įvairaus pobūdžio socialinių paslaugų.

Nemenčinės neįgaliųjų dienos užimtumo centrui **2023 m. buvo perduota nauja transporto priemonė – didelis turistinis autobusas su specialia įranga negalią turinčių asmenų pervežimui.** Autobusą nupirko Savivaldybė, panaudojant Europos Sąjungos lėšas. Naujas M3 klasės turistinis autobusas pritaikytas asmenims su negalia vežti, kuriame įrengtos 54 sėdimos vietos (52 keleivių vietos + 2 vietos vairuotojams), turi sulankstomą elektrinį keltuvą su platforma neįgaliųjų vežimėliui pakelti ir visas sąlygas patogiai kelionei. Džiaugiamės tokia dovana, nes galime jį naudoti organizuodami keliones, išvykas ir ekskursijas. **Pritaikytas autobusas atveria keliavimo galimybes visiems drauge, taip pat asmenims judantiems ratukų pagalba, nes jame įrengtas keltuvas neįgaliųjų vežimėliams įkelti.** Tai užtikrina asmenų su negalia, darbuotojų ir savanorių saugumą, kadangi nereikia įkelti asmenų su judėjimo negalia į autobusą laiptais, ką tekdavo daryti įprastuose autobusuose. Centro lankytojai labai mėgsta keliauti ir šia dovana labai džiaugiasi. Iki šiol Lietuvoje buvo tik vienas didelis autobusas pritaikytas asmenims su negalia vežti, kurį buvo įsigijęs Mažeikių autobusų parkas.

***Šeimos ir vaiko krizių centre*** veikla organizuojama 5 padaliniuose: Intensyvios krizių įveikimo pagalbos padalinyje, Vaikų dienos centre „Draugystės namai“, Pagalbos šeimai padalinyje, Bendruomeniniuose vaikų globos namuose ir Globos centre.

Centrui priklauso 5 pastatai Kalvelių kaime: viename iš jų Vilniaus g. 13, įsikūrė administracija, Dienos centras, Globos centras bei Intensyvios krizių įveikimo pagalbos padalinys; kituose 3 pastatuose pastatuose Naujojoje g. 18, Kalvelių k., Šv. Faustinos g. 27, Kalvelių k., ir Mokytojų g. 5A, Rukainių k., įsikūrė bendruomeniniai vaikų globos namai, vienas Vilniaus g. 15, Kalvelių k., yra netinkamas naudoti dėl būklės. Įstaiga disponuoja vienu penkiaviečiu ir dviem septynviečiais automobiliais.

Vilniaus rajono šeimos ir vaiko krizių centro padaliniuose pagalba teikiama šiems gavėjams: socialinės rizikos vaikai ir jų šeimos, vaikai su negalia ir jų šeimos, likę be tėvų globos vaikai, be tėvų globos likę vaikai, kuriems nustatyta nuolatinė globa, suaugę asmenys su negalia ir jų šeimos, socialinės rizikos suaugę asmenys ir jų šeimos, socialinės rizikos šeimos, vaikus globojančios šeimos, vaikus globojantys (rūpinantys) ar įvaikinę asmenys bei siekiantys jais tapti, krizinėje situacijoje (skyrybos, darbo praradimas, artimo netektis ir kt.) esančios šeimos ir jų nariai, kiti asmenys ir šeimos.

***Juodšilių seniūnijos bendruomenės socialinių paslaugų centras (toliau – Centras).***

Centras yra nestacionari socialinių paslaugų įstaiga, kuriame veikia 4 padaliniai, iš kurių Dienos socialinės globos asmens namuose padalinys įsteigtas 2021 m. lapkričio 26 d.

*Dienos užimtumo padalinys*, teikiantis bendrąsias socialines paslaugas asmenims (šeimoms) dienos metu.

*Savarankiško gyvenimo namai ,,Po vienu stogu“* socialinę priežiūrą teikiantis padalinys, kuriame gyvenantiems asmenims sudaromos sąlygos savarankiškai tvarkytis savo asmeninį gyvenimą (patys tvarkosi savo buitį, iš dalies padedant socialiniam darbuotojui).

*Dienos socialinės globos asmens namuose padalinys*.

*Jaunimo laisvalaikio ir sporto padalinys*, organizuojantis kūrybinį ir sportinį jaunimo užimtumą.

Per metus socialinių paslaugų centre apsilankė apie 6189 žmonių. Apie visus renginius buvo rašoma vietinės žiniasklaidos priemonėse, Centro internetinėje svetainėje www.juodsiliuspc.lt, taip pat centro facebook paskyroje. <https://www.facebook.com/valciunusocialiniupaslaugu.centras?ref=ts&fref=ts>

2023 metais gruodžio mėnesį atlikta dienos socialinės globos paslaugų asmens namuose gavėjų apklausa, kurios duomenys surinkti ir susisteminti per [www.apklausa.lt](http://www.apklausa.lt/)

2023 metais atliktas patalpų remontas Savarankiško gyvenimo namuose „Po vienu stogu“ (įrengta virtuvė, pakeista grindų danga, apšvietimas, įrengta vėdinimo sistema, nudažytos sienos), gauta licencija teikti Dienos globos paslaugas vaikams su negalia ir su sunkia negalia, padidintas etatų skaičius įstaigoje iki 93, kurie užtikrins galimybę aptarnauti iki 100 dienos globos asmens namuose gavėjų.

2023 m. buvo panaudota 934232,00 EurSB lėšų;

ES - 70601,87 Eur. ES lėšų integraliai pagalbai;

DT – 165060,89 Eur;

VB **-** 53651,00 Eur.

***Vilniaus rajono šeimos ir vaiko gerovės centre*** (toliau – Gerovės Centras) veikia 6 padaliniai:

*Intensyvios krizių įveikimo pagalbos padalinys*, teikiantis kompleksinę pagalbą vaikams ir (ar) šeimoms, turinčioms vaikų, atsidūrusiems krizinėje situacijoje, laikino apgyvendinimo paslaugas krizių atvejais ar dėl šeimoje iškilusių problemų, dėl kurių atsiranda grėsmė vaiko sveikatai ar gyvybei;

*Pagalbos šeimai padalinys*, teikiantis socialinių įgūdžių ugdymo, palaikymo ir (ar) atkūrimo paslaugas, kompleksines, sociokultūrines paslaugas, socialinę-psichologinę pagalbą socialinę riziką patiriančioms ir (ar) socialinių įgūdžių stokojančioms šeimoms, turinčioms vaikų ir (ar) vaikams kartu su jų atstovais (atstovu) pagal įstatymą, jeigu vaikui pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, siekiant grąžinti gebėjimą pasirūpinti savimi bei integruotis į visuomenę;

*Globos centras,* kuris, įgyvendindamas vaiko globėjo (rūpintojo) teises ir pareigas, pagal tarpusavio bendradarbiavimo ir paslaugų teikimo sutartį perduoda likusį be tėvų globos (rūpybos), socialinę riziką patiriantį vaiką prižiūrėti budinčiam globotojui, savo aptarnaujamoje teritorijoje teikiantis pagalbą globėjų globojamiems (rūpinamiems) vaikams, budinčių globotojų prižiūrimiems vaikams, įvaikintiems vaikams bei globėjams (rūpintojams), budintiems globotojams, įtėviams, šeimynų dalyviams ar asmenims, ketinantiems jais tapti;

*Vaikų socialinės globos padalinys,* teikia:

- trumpalaikę (ilgalaikę) socialinę globą vaikams, turintiems fizinę, proto negalią ir (ar) psichikos sutrikimų, dėl kurių jiems nustatytas sunkus neįgalumo lygis;

*-* laikino atokvėpio paslaugas – trumpalaikio pobūdžio specialiąsias socialinės priežiūros vaikams su sunkia negalia, kuriuos namuose augina, prižiūri ir (ar) globoja (rūpina) kartu gyvenantys artimieji, kurie laikinai dėl tam tikrų priežasčių negali jais pasirūpinti;

- trumpalaikę socialinę globą (rūpybą) iki 3 mėnesių vaikams, laikinai likusiems be tėvų globos (rūpybos) ir socialinės rizikos vaikams.

*Vaikų dienos centras „Arka“,* teikiantis vaikams dienos socialinės priežiūros, įvairiapuses socialines ir ugdymo paslaugas.

*Bendruomeninių vaikų globos namų padalinys,* veikiantis Vilniaus r., Avižienių sen., Bendorių k., Bendorėlių 2-ojoje al. 46 ir Vilniaus r., Avižienių sen., Bendorių k., Vilnios g. 3, pagal šeimai artimos aplinkos modelį ir teikiantis ilgalaikę (trumpalaikę) socialinę globą vaikams, likusiems be tėvų globos (rūpybos), socialinę riziką patiriantiems vaikams.Struktūriniai padaliniai nėra juridiniai asmenys, jie veikia pagal Gerovės Centro Nuostatus ir atsako pagal Gerovės Centro prievoles.

Be pagrindinių ir dažniausiai teikiamų paslaugų, globos koordinatoriai teikia ir kitas paslaugas: atokvėpio organizavimas ir teikimas, palaikymo pokalbiai, transporto organizavimas, sociokultūrinės paslaugos, poreikių vertinimas ir pagalbos planų rengimas ir kt. Tokių paslaugų šiais metais buvo suteikta 162 ir tai sudarė apie 10 % visų koordinatorių suteiktų paslaugų.

***Paberžės socialinės globos namuose*** *(*toliau – Globos namai)teikiamos institucinės socialinės globos (ilgalaikė, trumpalaikė) paslaugos senyvo amžiaus asmenims, patvirtintas planinis ilgalaikės socialinės globos teikimo vietų skaičius - 39.

*Misija* – teikti kvalifikuotas, kokybiškas, prieinamas socialines paslaugas.

*Vizija* – saugi ir ori mūsų gyventojų senatvė. Visa įstaigos veikla, tikslai, uždaviniai ir priemonės nukreipti misijos ir vizijos įgyvendinimui.

Gyventojai gyvena socialinės globos normas atitinkančiuose kambariuose po 1 - 4 gyventojus. Visiems gyventojams sudarytos sąlygos judėti globos namų teritorijoje ar už jos ribų.

Kiekviename kambaryje (prie kiekvienos lovos) yra įrengta belaidžio ryšio signalizacinė sistema slaugai, leidžianti dar atidžiau rūpintis gyventojų poreikiais.

Globos namuose yra įrengtas platforminis keltuvas, kuris leidžia laisvai judėti iš pirmo į antrą pastato aukštą bei koplytėlę, esančią pastato rūsyje.

Gyventojai, kurie savarankiškai negalėjo judėti, laisvą jų judėjimą užtikrino darbuotojai dirbantys tiesiogiai su gyventojais.

2023 m. Globos namuose vyko šie planiniai patikrinimai:

- Valstybinė energetikos inspekcija (2023-09-13), planinis patikrinimas, nustatyti neesminiai trūkumai, kurie laiku buvo pašalinti.

- Vilniaus valstybinė maisto ir veterinarijos tarnyba (2023-05-12), trūkumų nenustatyta.

Patvirtintos 2023 metų sąmatos ir gautos lėšos:

Programa: Socialinės atskirties mažinimo programa (Senelių globos namai, biudžetinių įstaigų pajamos) – 290.000,00 Eur., gauta 279.560,71 Eur., iš jų grąžinome – 20.087,20 Eur.

Programa: Socialinės atskirties mažinimo programa (Senelių globos namai, savarankiškoms funkcijoms) – 457.000,00 Eur.

Globos namų priestato statybai gauta 265.000,00 Eur.

Valstybės biudžeto dotacija - dėl MMA padidinimo – 13.600,00 Eur.

Programa: Socialinės atskirties mažinimo programa (socialinių paslaugų plėtra įstaigose, deleguotų funkcijų - tikslinė dotacija)- 129.461,25 Eur.

Nuo 2021 metų savo veiklą pradėjo vykdyti ***BĮ Kuosinės socialinės globos namai*** (toliau-Socialinės globos namai)

Vizija – tapti moderniais Socialinės globos namais, kuriuose teikiama efektyvi ir kokybiška pagalba, užtikrinamas orus gyvenimas, o profesionali personalo pagalba garantuoja dėmesį ir pagarbą kiekvienam gyventojui.

Misija – užtikrinti Socialinės globos namų gyventojams kvalifikuotą pagalbą, poreikius atitinkančią aplinką, sumažinti socialinę atskirtį, siekiant gyventojų socialinės gerovės.

Per 2023 metus Socialinės globos manuose paslaugos buvo suteiktos 36 gyventojams, iš jų 30 gyventojų turėjo artimuosius arba globėjus. Su jais nuolat buvo palaikomas kontaktas, siekiant juos įtraukti į teikiamos pagalbos planavimą, teikimą ir vertinimą. 2023 metais buvo sudaryta 10 individualių socialinės globos planų, peržiūrėti ir papildyti 26 individualios socialinės globos planai.

Gyventojų dvasiniams poreikiams patenkinti 2023 m. įdarbintas psichologas, kuris teikia individualias konsultacijas, organizuoja psichikos sveikatai stiprinti skirtus grupinius užsiėmimus, šokių terapiją, padeda spręsti bendravimo ir santykių su aplinkiniais problemas.

Į Socialinės globos namus reguliariai atvyksta Šumsko parapijos klebonas, kuris laiko šv. Mišias, teikia atgailos ir ligonių patepimo sakramentus.

2023 m. Valstybinės akreditavimo sveikatos priežiūros veiklai tarnyba prie Sveikatos apsaugos ministerijos papildė licenciją Nr.444 - įstaigos asmens sveikatos priežiūros paslaugos teikimo – **kineziterapija.**


Socialinės globos namai yra biudžetinė įstaiga, finansuojama iš savivaldybės, valstybės biudžeto ir biudžetinės įstaigos pajamų. 2023 metais kasinės išlaidos pagal finansavimo šaltinius sudarė:

- savivaldybės skirtos lėšos – 373100 Eur.

- valstybės tikslinė dotacija -136589,64 Eur.

- biudžetinių įstaigų pajamos -127389,17 Eur.

Savivaldybės pavaldumo įstaigos teikia vis įvairesnių rūšių socialines paslaugas, didėja paslaugų gavėjų.



Daug dėmesio buvo skiriama paslaugoms, kuriomis asmeniui teikiama kompleksinė, nuolatinės specialistų priežiūros reikalaujanti pagalba: **ilgalaikės / trumpalaikės bei dienos globos paslaugos**. Atsižvelgus į pareiškėjų pageidavimus skirti socialinės globos paslaugas savivaldybės biudžetinėse ar kitose, ne savivaldybės pavaldumo, įstaigose arba į poreikį teikti paslaugas specializuotuose socialinių paslaugų įstaigose, gydytojų rekomendacijas, socialinės paslaugos buvo perkamos ir iš nevyriausybinių organizacijų, LR socialinės apsaugos ir darbo ministerijos pavaldumo, privačių socialinių paslaugų įstaigų.


***Dienos socialinė globa institucijoje****.*Ši paslauga Vilniaus rajone teikiama Nemenčinės neįgaliųjų dienos užimtumo centre (40 suaugusiųjų asmenų su negalia ir 1 senyvo amžiaus asmeniui su negalia) ir papildomai 9 suaugusiems asmenims su negalia dienos socialinės globos paslaugas savivaldybė. Vilniaus rajone dienos socialinės globos paslauga vaikams su negalia teikiama Vilniaus „Vilties“ specialiojoje mokykloje – daugiafunkciniame centre, VšĮ ,,Sėkmingi vaikai“, Juodšilių seniūnijos bendruomenės socialinių paslaugų centre.Vilniaus „Vilties“ specialiojoje mokykloje – daugiafunkciniame centre paslaugas gavo 2 vaikai su negalia, VšĮ ,,Sėkmingi vaikai“ - 3, o Juodšilių seniūnijos bendruomenės socialinių paslaugų centre 2 vaikai su negalia.

*Vilniaus rajono savivaldybės skirtas finansavimas ne savivaldybės pavaldume esančioms dienos socialinės globos paslaugas teikiančioms įstaigoms:*

|  |  |  |  |
| --- | --- | --- | --- |
| **Įstaigos pavadinimas** | **Finansavimo suma 2021 m., Eur** | **Finansavimo suma 2022 m., Eur** | **Finansavimo suma 2023 m., Eur** |
| Vilniaus Verkių mokykla – daugiafunkcis centras | 12511,85 | 10574,85 | 14500,81 |
| Vilniaus „Vilties“ specialioji mokykla – daugiafunkcinis centras | 15212,64 | 18071,31 | 22096,88 |
| VšĮ „Vilties akimirka | 13199,48 | 16824,86 | 19031,27 |
| VšĮ Markučių dienos veiklos centre | 8387,85 | 10861,44 | 16033,62 |
| BĮ „Vilniaus Lakštingalos namai“ | - | - | 5518,49 |
| VšĮ ,,Sėkmingi vaikai“ | - | - | 19851,53 |

***Dienos socialinė globa asmens namuose****.* Poreikis dienos socialinės globos paslaugoms, teikiamoms asmens namuose, ne tik išlieka, bet ir sparčiai didėja. 2023 metais dienos socialinė globa asmens namuose buvo teikiama 92 gavėjų (tame tarpe integralios pagalbos gavėjai – 42, dienos globos – 50), iš jų 50 naujam paslaugų gavėjui.

Per metus šių paslaugų teikimui panaudoti 540,4 tūkst. Eur, iš kurių 165,1 tūkst. Eur – valstybės biudžeto specialios tikslinės dotacijos, 305,2 tūkst. Eur savivaldybės biudžeto lėšos ir 70,1 tūkst. Eur ES lėšos.



***Trumpalaikė socialinė globa****.* 2023 metais Socialinės rūpybos skyrius (toliau – Skyrius) priėmė 8 sprendimus dėl šios paslaugos skyrimo suaugusiems asmenims su negalia ir senyvo amžiaus asmenims.

***Ilgalaikė socialinė globa.*** Poreikis šiai paslaugai gauti nuolat auga. 2023 metais Skyrius priėmė 109 sprendimusdėl ilgalaikės socialinės globos paslaugų skyrimo.

2023 metais ilgalaikės / trumpalaikės socialinės globos paslaugas gavo 298 asmenys, iš jų 86 suaugę asmenys su negalia ir 212 senyvo amžiaus asmenų, kuriems nustatytas individualios pagalbos poreikis.

2023 metais už suteiktas socialinės globos paslaugas Vilniaus rajono savivaldybė socialinės globos paslaugas teikiančioms institucijoms sumokėjo 2189,7 tūkst. Eur, iš kurių 1 661,4 tūkst. Eur – valstybės biudžeto specialios tikslinės dotacijos savivaldybių biudžetams socialinei globai teikti asmenims su sunkia negalia lėšos ir 528,3 tūkst. Eur – savivaldybės biudžeto lėšos.

2023 metų pabaigoje **eilėje apsigyventi socialinės globos namuose laukė 26 asmenys** (2022 metais – 11 asmenų).

*Asmenų su sunkia negalia, gavusių socialinės globos paslaugas, skaičius:*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Socialinės globos rūšys | | Suaugę asmenys su sunkia negalia | | | | | Senatvės pensijos amžių sukakę asmenys su sunkia negalia | | | |
| **2020** | **2021** | **2022** | | **2023** | **2020** | **2021** | **2022** | **2023** |
|  | **Dienos socialinė globa** | | | |  | | | | | |
| įstaigose, kurių savininkė/dalininkė yra savivaldybė ar valstybė | | 25 | 19 | 23 | | 19 | - | - | - | 1 |
| įstaigose, kurių savininkas/dalininkas yra NVO arba privatus subjektas | | 3 | 6 | 6 | | 7 | 3 | - | - | - |
| asmens namuose | | 10 | 9 | 14 | | 10 | 41 | 39 | 37 | 42 |
| Iš viso: | | **38** | **34** | **40** | | **36** | **44** | **39** | **37** | **43** |
| **Trumpalaikė socialinė globa** institucijoje | | 2 | 5 | 3 | | 0 | 3 | 1 | 2 | 8 |
| **Laikinas atokvėpis** | | 1 | 1 | 2 | | 1 | - | - | - | 0 |
| Iš viso: | | **2** | **5** | **3** | | **1** | **3** | **1** | **2** | **8** |
|  | **Ilgalaikė socialinė globa:** | | | |  | | | | | |
| įstaigose, kurių savininkė/dalininkė yra valstybė | | 25 | 25 | 24 | | 6 | 32 | 26 | 18 | 8 |
| įstaigose, kurių savininkė/dalininkė yra savivaldybė | | 6 | 11 | 13 | | 4 | 23 | 38 | 60 | 37 |
| įstaigose, kurių savininkas/dalininkas yra NVO arba privatus subjektas | | 9 | 20 | 10 | | 4 | 58 | 61 | 54 | 49 |
| Iš viso: | | **40** | **56** | **47** | | **14** | **113** | **125** | **132** | **94** |

Skyrius, įgyvendindamas ***Neįgaliųjų teisių konvenciją***, bei siekdamas užtikrinti visų neįgaliųjų visapusišką ir lygiateisį naudojimąsi visomis žmogaus teisėmis ir pagrindinėmis laisvėmis, organizuoja Neveiksnių asmens būklės peržiūrėjimo komisijos posėdžius.

Skyriaus atstovai dalyvavo 71 teismo posėdyje bylose dėl fizinių asmenų pripažinimo neveiksniais/ribotai veiksniais tam tikrose turtinių ir asmeninių neturtinių santykių srityse, jiems globos/rūpybos nustatymo, globėjo/rūpintojo ir turto administratoriaus paskyrimo.

Neveiksnių asmens būklės peržiūrėjimo komisija (toliau – Komisija) 2023 m. organizavo 12 Komisijos posėdžių ir atliko 217 Vilniaus rajone gyvenančių neveiksnių tam tikrose turtinių ir asmeninių neturtinių santykių srityse asmenų būklės peržiūrėjimą. Buvo vertinami šių asmenų pokyčiai sveikatos, kasdienio funkcionavimo, socialinių įgūdžių bei gebėjimo pasirūpinti savimi ir priimti kasdienius sprendimus srityse.

Komisijos narių darbo apmokėjimui panaudota 6688,48 Eur.

Vilniaus rajono savivaldybė ir toliau sėkmingai spręsdama iškylančias socialines problemas bei gerindama šių paslaugų kokybę 2023-10-31 pasirašė bendradarbiavimo sutartį su UAB „Rezus.lt“ ir VRSPC dėl socialinių paslaugų poreikio vertinimo ir teikimo (ambulatorinės slaugos paslaugos).

Savivaldybė įgyvendindama Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos aprašą, patvirtintą Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020-10-08 įsakymu Nr. A1-939/1R-324 (Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2022-12-19 įsakymo Nr. A1-865/1R-418 redakcija) nuo 2021 m. sausio 1 d. pradėjo vykdyti iš pataisos įstaigų paleidžiamų (paleistų) asmenų socialinę integraciją.

2023 m. Skyrius gavo 109 pranešimus apie asmens paleidimą iš pataisos įstaigos. Iš jų apie lygtinai paleidžiamus asmenis – 89 pranešimai, apie terminuotą bausmę atlikusius – 20 pranešimų. Į Vilniaus rajono savivaldybės teritoriją iš laisvės atėmimo bausmės atlikimo vietų grįžo 53 asmenys, kurie kreipėsi dėl vienkartinės piniginės paramos (vienkartinės paramos dydis 156,80 Eur) bei kitų socialinių paslaugų.

Siekiant užtikrinti iš pataisos įstaigų paleistų asmenų, gyvenančių Vilniaus rajono teritorijoje, socialinės integracijos priemonių įgyvendinimą, svarbus savivaldybės ir NVO bendradarbiavimas. Todėl nuo 2024 m. savivaldybė planuoja skelbti konkursą NVO atrankai, siekiant jas įtraukti į antrąjį socialinės integracijos etapo įgyvendinimą.

Siekiant asmenų su negalia savarankiškumo ir socialinės integracijos pagal jų poreikius yra pritaikomas būstas ir gyvenamoji aplinka. 2023 metais būsto pritaikymui asmenims su negalia buvo panaudota 186567,85 Eur, iš jų: 106568,85 iš valstybės biudžeto lėšų ir 79999,00 Eur iš savivaldybės biudžeto lėšų. 2023 metais būstas buvo pritaikytas 14-ai asmenų, iš jų 4 vaikams, 1 studentui, 3 dirbantiems asmenims su negalia, 3 darbingo amžiaus asmenims su negalia ir 3 pagyvenusiems asmenims su negalia.

Kaip ir kiekvienais metais Savivaldybė **didelį dėmesį skyrė būsto pritaikymui ir ženklų papildomą finansavimą sudėtingiems objektams įgyvendinti**. Buvo atlikti tokie būsto pritaikymo darbai: sumontuoti 2 liftai individualiuose namuose su 3 sustojimais (lauke, 1 ir 2 aukštuose). Vienas liftas buvo pritaikytas jaunam studentui, kuris po traumos juda tik su neįgaliojo vežimėliu, kitas – vyrui su šeima ir mažamečiu vaiku. Nemenčinės m. buvo įrengtas nuožulnus keltuvas, 6 būstuose buvo įrengtos įvairių tipų prievažos, nuovažos ir rampos, 9 būstuose pritaikyti vonios kambariai ir sumontuoti 4 nuotekų valymo įrenginiai, kad asmenys su negalia galėtų patenkinti savo higieninius poreikius.

Pažymėtina, kad 2023 metais asmenys su negalia ir jų atstovai noriai rinkosi galimybę savarankiškai prisitaikyti būstą ir gauti patirtų išlaidų kompensaciją. Šia galimybe pasinaudojo net 12 asmenų. Kitiems pareiškėjams Savivaldybė organizavo visus būsto pritaikymo darbus.

Nuo 2023 m., pradėta teikti **asmeninė pagalba asmenims su negalia**. Asmeninis asistentas, tai individuali pagalba kurią gali gauti visi asmenys su negalia, kuriems šis poreikis bus nustatytas, **neatsižvelgiant į amžių, negalios sunkumą ar pobūdį**. Asmeninės pagalbos poreikis vertinamas individualiai ir nustatomas vieneriems metams pagal socialinės apsaugos ir darbo ministro nustatytą tvarką. Iš viso per metus paslaugas gavo 13 asmenų su negalia, iš jų 4 vaikai. Asmeninei pagalbai panaudota 102661,74 Eur (89973,34 Eur iš valstybės biudžeto ir 12688,47 pačių asmenų sumokėtos įmokos). Per 2023 metus buvo suteikta 11282 asmeninės pagalbos valandų asmenims su negalia.

**III SKYRIUS**

**UŽDAVINIAI IR PRIEMONIŲ PLANAS**

1. ***Prioritetinės socialinių paslaugų plėtros kryptys:***

- socialinių paslaugų, teikiamų šeimoje ir bendruomenėje asmenims, kuriems nustatyta proto negalia ar psichikos sutrikimai, plėtra;

- paslaugų socialiai pažeidžiamoms gyventojų grupėms (vaikams, patyrusiems socialinę riziką, suaugusiems ir šeimoms) plėtra;

- asmenų su negalia socialinės integracijos skatinimas;

- teikiamų socialinių paslaugų rūšių plėtra.

1. ***Prioritetinės paslaugų gavėjų grupės:***

- be tėvų globos likę vaikai;

- asmenys, kuriems nustatyta proto negalia ar psichikos sutrikimai;

- asmenys su sunkia negalia;

- vieniši senyvo amžiaus ar asmenys su negalia;

- socialinę riziką patyrusios šeimos ir jose augantys vaikai;

- mažiau galimybių turintys (toliau – MGT) ir niekur nesimokantys ir nedirbantys (toliau – NEET) jaunuoliai bei jaunuoliai, susiduriantys su sunkumais.

1. ***Priemonių planas:***

|  |  |  |  |  |  |  |
| --- | --- | --- | --- | --- | --- | --- |
| **1. Tikslas: teikti socialines paslaugas šeimai ir vaikui** | | | | | | |
| **Uždaviniai** | **Priemonės** | **Finansavimo šaltiniai** | | | **Atsakingi vykdytojai** | **Laukiamas rezultatas** |
| 1. Socialinės priežiūros paslaugų šeimai ir vaikui užtikrinimas | 1.1. Teikti paslaugas savivaldybės vaikų dienos centruose | VB ir SB | | | Šeimos ir vaiko krizių centras  Šeimos ir vaiko gerovės centras  Juodšilių seniūnijos bendruomenės socialinių paslaugų centras  Socialinių paslaugų šeimai ir vaikui skyrius | 50 vaikams teikiamos akredituotos socialinės priežiūros paslaugos |
| 1.2. Teikti paslaugas NVO vaikų dienos centruose | VB ir SB | | | Socialinių paslaugų šeimai ir vaikui skyrius, NVO | 256 vaikams teikiamos akredituotos socialinės priežiūros paslaugos |
| 1.3. Teikti pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti | VB ir SB | | | Globos centrai  Socialinių paslaugų šeimai ir vaikui skyrius | Paskelbtas ne mažiau nei vienas informacinis pranešimas, skatinantis įvaikinimą ir globą (rūpybą)  Dalyvauti ir prisidėti organizuojant Globos centrų renginius. Ypatingai prisidėti prie Globos centrų veiklos viešinimo. Paruošti 3 straipsnius apie Globos centrų veiklą. Siekti, kad viešinant Globos centrų veiklą, būtų rastos vyresniems, negu 10 metų institucijose globojamiems vaikams, globėjų šeimos, paruošti nauji budintys globotojai, socialiniai globėjai, galintys priimti į savo šeimas vaikus, likusius be tėvų globos.  Asmenys, ketinantys globoti (rūpinti) ar įvaikinti vaiką GIMK, programos mokymų laukia ne ilgiau nei 20 darbo dienų nuo prašymo pateikimo  Nuolatinis konsultavimo, mokymų, pagalbos ir paslaugų organizavimas, teikimas, suteikiant žinių ir kompetencijų, reikalingų auginant globojamus (rūpinamus), prižiūrimus ir įvaikintus vaikus |
| 1.4. Teikti palydėjimo paslaugą su apgyvendinimu, likusiems be tėvų globos vaikams (nuo 16 m.), kuriems teikiama globa (rūpyba) socialinės globos įstaigoje, – apgyvendinimo savarankiško gyvenimo namuose paslauga, o sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose, – savarankiško gyvenimo namuose ar apsaugotame būste; | SB | | | Socialinių paslaugų šeimai ir vaikui skyrius; BĮ; NVO | Užtikrinamas vaikui teikiamos socialinės globos tikslingumas, paremtas išsamiu ir visapusišku vaiko poreikių vertinimu |
| 1.5. Vykdyti socialinę riziką patiriančių šeimų priežiūrą šeimų namuose | VB | | | Socialinių paslaugų centras | Paslaugas gaus 100 proc. socialinę riziką patiriančių šeimų |
| 1.6. Teikti atvejo vadybos paslaugas šeimoms, patiriančioms socialinę riziką | VB ir SB | | | Socialinių paslaugų centras | Paslaugas gaus 100 proc. šeimų, kurioms bus inicijuotas atvejo vadybos procesas ar kurios kreipsis paslaugos pačios |
| 1.7. Vykdyti projektą „Kompleksinės paslaugos Vilniaus rajono šeimoms“ | ES ir VB | | | Socialinių paslaugų šeimai ir vaikui skyrius  NVO | Per 2023 metus paslaugas gaus 195 asmenys (šeimos) |
| 1.8. Užtikrinti laikino atokvėpio paslaugą asmens namuose (socialinės priežiūros paslauga) | SB | | | Socialinių paslaugų šeimai ir vaikui skyrius;  Socialinės rūpybos skyrius;  Vilniaus r. socialinių paslaugų centras | Paslaugos skirtos ir apmokėtos 90 proc. atvejų, kai gauti prašymai dėl laikino atokvėpio paslaugos |
| 1.9. Užtikrinti intensyvią krizių įveikimo pagalbą šeimoms, turinčioms vaikų | SB | | | Socialinių paslaugų šeimai ir vaikui skyrius  Šeimos ir vaiko gerovės centras;  Šeimos ir vaiko krizių centras | Paslaugos skirtos 100 proc. atvejų |
|  | 10. Užtikrinti projekto „Jungtys“ sklaidą rajono mastu, suteikiant pagalbą vykdančiai įstaigai. | VB | | | NVO | Paslaugas gaus mažiausiai 60 MGT jaunuolių |
| 2. Socialinės globos paslaugų užtikrinimas be tėvų globos likusiems vaikams | 2.1.Užtikrinti vaikų globą (rūpybą) šeimos aplinkoje.  Užtikrinti vaikų, paimtų iš nesaugios aplinkos, laikiną apgyvendinimą ir priežiūrą budinčių globotojų šeimose. | SB | | | Globos centrai  Socialinių paslaugų šeimai ir vaikui skyrius | Ne mažiau kaip 80 proc.  2024 m. ne mažiau nei 85 proc., 2025-2026 m. ne mažiau nei 90 proc. |
| 2.2. Užtikrinti vaikų, paimtų iš nesaugios aplinkos ar netekusių tėvų globos, priežiūrą, laikiną apgyvendinimą, globą (rūpybą) šeimos aplinkoje ar įvaikinimą. | SB | | | Globos centrai  Socialinių paslaugų šeimai ir vaikui skyrius | Planas ar programa, kurio priemonių įgyvendinimas ne mažiau kaip 90 proc. per metus bei plano/programos ir priemonių veiksmingumo (poveikio) analizė ne retesnė kaip kartą per metus. |
| 2.3. Vykdyti socialinę riziką patiriančių šeimų priežiūrą šeimų namuose | VB | | | Socialinių paslaugų centras | Paslaugas gaus 100 proc. šeimų, kurioms bus inicijuotas atvejo vadybos procesas, kompleksinės paslaugos arba šeimos dėl paslaugų kreipsis pačios |
| 2.4. Teikti atvejo vadybos paslaugas šeimoms, patiriančioms socialinę riziką | VB ir SB | | | Socialinių paslaugų centras | Paslaugas gaus 100 proc. šeimų, kurioms bus inicijuotas atvejo vadybos procesas arba šeimos dėl paslaugų kreipsis pačios |
| 3. Dienos socialinės globos užtikrinimas vaikams su negalia | 3.1. Užtikrinti dienos socialinės globos paslaugas vaikams su negalia | SB ir VB | | | Socialinių paslaugų šeimai ir vaikui skyrius | Paslaugos skirtos ir apmokėtos 70 proc. atvejų, kai gauti prašymai gauti dienos socialinės globos paslaugas vaikams su negalia |
| 4. Laikino atokvėpio paslaugos užtikrinimas | 4.1. Užtikrinti laikino atokvėpio paslaugą asmens namuose arba socialinių paslaugų įstaigoje (Trumpalaikės arba dienos socialinės globos paslaugos) | | SB ir VB | | Socialinių paslaugų šeimai ir vaikui skyrius;  Socialinės rūpybos skyrius;  Vilniaus r. šeimos ir vaiko gerovės centras | Paslaugos skirtos ir apmokėtos 90 proc. atvejų, kai gauti prašymai dėl laikino atokvėpio paslaugos |
| **2. Tikslas: užtikrinti savivaldybės teritorijoje gyvenančių vaikų gerovę, bendradarbiaujant su mokyklų vaiko gerovės komisijomis ir kitomis vaiko gerovės srityje dirbančiomis institucijomis** | | | | | | |
| **Uždaviniai** | **Priemonės** | **Finansavimo šaltiniai** | | | **Atsakingi vykdytojai** | **Laukiamas rezultatas** |
| 1. Koordinuoti vaiko minimalios ir vidutinės priežiūros priemonių, koordinuotai teikiamų paslaugų įgyvendinimą ir vykdyti stebėseną | 1.1. Plėsti minimalios priežiūros priemonių paslaugų įvairovę, jų prieinamumą tiek vaikui tiek jo įstatyminiams atstovams  Organizuoti metodinę konferenciją ugdymo įstaigų Vaiko gerovės komisijų nariams | SB ir VB | | | Vaiko gerovės komisijos pirmininkė | Plėsti minimalios priežiūros priemonių paslaugų įvairovę, jų prieinamumą tiek vaikui tiek jo įstatyminiams atstovams |
| 1.2. Organizuoti pasitarimus su socialiniais pedagogais, atvejo vadybininkais, socialiniais darbuotojais, Vilniaus apskrities vyriausiojo policijos komisariatu,  papildomai įtraukiant kultūros bei NVO organizacijas | SB | | | Vaiko gerovės komisijos nariai,  Vilniaus rajono švietimo skyrius  Vilniaus rajono socialinių paslaugų centras  Vilniaus rajono švietimo skyrius  NVO | Balandis- lapkritis |
| 1.3 organizuoti nepilnamečiams vaikams, mokiniams diskusijas su paskaitomis apie daromus administracinius bei baudžiamuosius nusižengimus  1.4. Organizuoti susitikimus su Vilniaus rajono studentais suteikiant informaciją apie praktikos galimybes Vilniaus rajono savivaldybės administracijoje | SB | | | Tarpinstitucinio bendradarbiavimo koordinatorius,  Jaunimo reikalų koordinatorius ir jaunimo reikalų taryba  Vilniaus apskrities vyriausiojo policijos komisariato  Vilniaus rajono policijos komisariatas | Sausis - gruodis  Balandis |
| 2. Teikti metodines rekomendacijas švietimo įstaigom bei tėvams, susidūrusiems su iššūkiais įgyvendinat įtrauktųjų ugdymą švietimo įstaigose. | 2.1. Organizuoti pagalbą mokiniams ir jų tėvams, mokytojams, kurių klasėje mokosi vaikas su elgesio ir emocijų sutrikimais.  Inicijuoti naujų priemonių, programų įdegimą ugdymo įstaigose | SB | | Tarpinstitucinio bendradarbiavimo koordinatorius,  Vilniaus rajono pedagoginė psichologinė tarnyba  Vilniaus rajono švietimo skyrius | | Suteikta pagalba tėvams ir mokytojams |
| 3. Padėti vaikui pasiekti teigiamų elgesio pokyčių, ugdyti (ugdytis) atsparumą neigiamai socialinei aplinkai. | 3.1. organizuoti tarpinstitucinį prevencinį renginį „Saugios atostogos“ | SB | | Tarpinstitucinio bendradarbiavimo koordinatorius. | | Birželis |
| 4. Vykdyti prevencijos įgyvendinimo mokyklose stebėseną | 4.1. Analizuoti prevencijos įgyvendinimo mokyklose formas bei mokyklos bendruomenės narių įtraukti į prevencijos vykdymą. | SB | | Vaiko gerovės komisijos nariai  Vilniaus rajono švietimo skyrius | | Sausis - gruodis |
| **3. Tikslas: jaunimo politikos įgyvendinimas – jaunimo įgalinimas ir dalyvavimas darbo rinkoje, švietimo sistemoje, dalyvaujant savanoriškoje veikloje** | | | | | | |
| **Uždaviniai** | **Priemonės** | **Finansavimo šaltiniai** | | | **Atsakingi vykdytojai** | **Laukiamas rezultatas** |
| 1. Didinti jaunimo užimtumą | Parengti Vasaros užimtumo ir integracijos į darbo rinką programą. | SB | | | Jaunimo reikalų koordinatorius  Užimtumo tarnyba | Daugiau jaunimo atstovų galės susirasti darbą vasaros atostogų metu ( liepa-rugpjūtis) . Jaunimo atstovai nuo 14-18 m. turės tiesioginę galimybę įsidarbinti ir suvokti kaip vykdomos darbo paieškos.  Darbdaviai galės gauti papildomas kompensacijas įdarbinę jaunus žmones. |
| 2. Jaunimo savanoriškos tarnybos modelio įgyvendinimas | 2.1. 2.1. bendradarbiauti su savanorius priimančiomis organizacijomis suteikiant reikiamą informaciją apie Savanorius. |  | | | Jaunimo reikalų koordinatorius    Jaunimo reikalų taryba. | Daugiau jaunų žmonių turės progą susipažinti su savanoriška veikla ir gauti iš tarnybos papildomos naudos stojant į aukštąsias mokyklas. |
| 2.2. Skatinti jaunimo dalyvavimą savanoriškoje (neformalioje ir Jaunimo savanoriškos tarnybos) veikloje |
| 3. Viešinti informaciją apie apskrityje veikiantį „Žinau viską“ portalą bei Eurodesk tinklą. | 3.1. Veiklų žinojimas, įgalinimas, pasirinkimas. | SB | | | Jaunimo reikalų koordinatorius  Jaunimo reikalų taryba | Daugiau jaunimo atstovų galės susipažinti viešoje erdvėje su jiems aktualia informacija; rinkimų simuliacija, vizitai savivaldybėje, susitikimai su administracija ir Meru. |
| 4. Užtikrinti Savivaldybės jaunimo reikalų tarybos veiklą | 4.1. Planavimas ir viešinimas: rengiami metiniai veiklos planai, posėdžių protokolai, veiklos ataskaitos viešinamos internete.  4.2. Užtikrinti, kad SJRT nariai dalyvautų sprendimų priėmime darbo grupėse arba komisijų posėdžiuose.  4.3. SJRT narių kompetencijų didinimas dalyvaujant skirtingose JRA organizuojamuose mokymuose. | SB | | | Jaunimo reikalų koordinatorius | Užtikrinama vieša veikla |
| 5. Mokyklų dalyvaujamojo biudžeto moksleivių iniciatyvos projektų finansavimas. | 5.1. Projektų koordinavimas.  5.2.Tvarkos aprašo parengimas.  5.3.Finansavimo užtikrinimas.  5.4. Projektų viešinimas ir informacijos suteikimas mokykloms. | SB | | | Jaunimo reikalų koordinatorius | Daugiau moksleivių galės dalyvauti šioje priemonėje įgyvendinant savo mokimosi įstaigai svarbius sprendimus. |
| 6.Bendradarbiavimo plėtra su jaunimo , jaunimu dirbančiomis organizacijomis. | 6.1 Projektų viešinimas  6.2.Veiklų organizavimas | VB | | | Jaunimo reikalų koordinatorius  Jaunimo reikalų taryba | Moksleiviai turės galimybę sudalyvauti partnerių organizuojamuose veiklose. |

|  |  |  |  |  |
| --- | --- | --- | --- | --- |
| **4. Tikslas: teikti socialines paslaugas ir paramą asmenims, atsidūrusiems socialinėje atskirtyje, skatinti jų integraciją į visuomenę** | | | | |
| **Uždaviniai** | **Priemonės** | **Finansavimo šaltiniai** | **Atsakingi vykdytojai** | **Laukiamas rezultatas** |
| 1. Suteikti pagalbą socialinę atskirtį išgyvenantiems asmenims | 1.1. Vykdyti programą „Vienkartinė parama“ | SB | Socialinės rūpybos skyrius, seniūnijos | Bus suteikta piniginė parama nepasiturintiems asmenims ir šeimoms |
| 1.2. Labiausiai nepasiturinčių asmenų aprūpinimas maisto produktais | SB | Socialinių paslaugų centras;  seniūnijos, „Maisto bankas“ | Labiausiai nepasiturinčioms šeimoms (asmenims) bus suteikta parama maisto produktais |
| 1.3. Dantų protezavimo paslaugos darbingo amžiaus asmenims, neturintiems teisės į dantų protezavimo paslaugas, kompensuojamas iš Privalomojo sveikatos draudimo fondo biudžeto lėšų | SB | Socialinės rūpybos sk.;  VšĮ VRCP | 10 gavėjų |
| 1.4. Parama drabužiais ir daiktais | SB | Socialinių paslaugų centras | Labiausiai nepasiturinčioms šeimoms (asmenims) bus suteikta parama drabužiais ir daiktais |
| 2. Mažinti priklausomybes turinčių asmenų skaičių | 2.1. Skirti tikslinę piniginę paramą asmenims gydytis nuo priklausomybės ligų | SB | Socialinės rūpybos skyrius, seniūnijos | padėti žmogui atsikratyti žalingų įpročių, mažėja asmenų, vartojančių alkoholį, skaičius |
| 2.2. Teikti piniginę socialinę paramą socialinės rizikos šeimoms ir asmenims nepinigine forma | VB ir SB | Socialinių paslaugų centras;  socialiniai darbuotojai seniūnijose | Piniginės socialinės paramos naudojimas pagal paskirtį šeimose, patyrusiose riziką |
| 2.3. Suaugusiųjų socialinės globos įstaigose įdarbinti psichologą | SB | Socialinės rūpybos skyrius, Paberžės ir Kuosinės socialinės globos namai | Globos įstaigose gyvenantys asmenys, turintys priklausomybes, gaus kvalifikuotą pagalbą. |
| 3. Socialinę atskirtį patiriančių asmenų integracija į darbo rinką | 3.1. Teikti pagalbą ir bendradarbiauti su NVO, teikiančiomis šias paslaugas Vilniaus rajono gyventojams | ES, VB | Socialinės rūpybos skyrius  Socialinių paslaugų centras | Socialinę atskirtį patiriantys asmenys integruosis į darbo rinką |
| 3.2. Užimtumo didinimo programos įgyvendinimas | VB | Socialinių paslaugų centras, Socialinių paslaugų šeimai ir vaikui skyrius | Darbinių įgūdžių formavimas, įdarbinimas |
| **5. Tikslas: teikti pagalbą ir paslaugas asmenims (šeimoms) dėl amžiaus, neįgalumo, socialinių problemų iš dalies ar visiškai neturintiems, neįgijusiems ar praradusiems gebėjimus ar galimybes savarankiškai rūpintis asmeniniu (šeimos) gyvenimu** | | | | |
| **Uždaviniai** | **Priemonės** | **Finansavimo šaltiniai** | **Atsakingi vykdytojai** | **Laukiamas rezultatas** |
| 1. Tenkinti neįgaliųjų specialiuosius poreikius | 1.1. Vykdyti Būsto pritaikymo žmonėms su negalia programą | VB, SB | Socialinės rūpybos skyrius | Neįgaliesiems suteikiamos galimybės savarankiškai rūpintis savo gyvenimu |
| 1.2. Aprūpinti neįgaliuosius techninės pagalbos priemonėmis. | SB | Socialinių paslaugų centras | 100 proc. aprūpinti TPP gavėjai |
| 1.3. Teikti socialinės reabilitacijos paslaugas neįgaliesiems bendruomenėje | VB, SB | Socialinės rūpybos skyrius;  NVO | Paslaugas gaus 141 neįgalusis |
| 2. Teikti ir plėtoti socialinės priežiūros paslaugas | 2.1. Teikti pagalbą asmens namuose iš dalies savarankiškiems rajono gyventojams | SB | Socialinių paslaugų centras; | Senstančių žmonių saugumas, mažėjantis poreikis ilgalaikei socialinei globai |
| 2.2. Ugdyti savarankiško gyvenimo įgūdžius | SB | Savarankiško gyvenimo namai „Po vienu stogu“ | mažėjantis poreikis ilgalaikei socialinei globai |
| 2.3. Apmokėti socialinės priežiūros paslaugas, teikiamas rajono gyventojams ne savivaldybės pavaldume esančiose socialinių paslaugų įstaigose. | SB | NVO;  savarankiško gyvenimo namai „Savi namai“ | Teikiamos socialinės paslaugos bendruomenėje, mažiau gyventojų apgyvendinama globos namuose. |
| 2.4. Teikti laikino apgyvendinimo paslaugas ir krizių įveikimo pagalbą socialinę riziką patyrusiems rajono gyventojams | SB | Savarankiško gyvenimo namai „Po vienu stogu“ | Apgyvendinimo paslaugos derinamos su bendrųjų paslaugų teikimu, mokymų, pagalbos organizavimas socialinę riziką patyrusiems asmenims |
| 2.5. Teikti asmeninę pagalbą neįgaliesiems | VB | Socialinių paslaugų centras | Neįgalieji integruosis į visuomeninį gyvenimą |
|  | 2.6. Akredituoti socialinę priežiūrą teikiančias įstaigas | SB | Socialinės rūpybos skyrius | Teikiamos kokybiškos socialinės priežiūros paslaugos |
| 3. Skatinti bendruomenės narių, senyvo amžiaus žmonių ir neįgaliųjų užimtumą | 3.1 Organizuoti dienos darbinį bei laisvalaikio užimtumą | SB | Juodšilių seniūnijos bendruomenės centras;  Socialinių paslaugų centras;  Paberžės socialinės globos namai;  Nemenčinės neįgaliųjų dienos užimtumo centras | Plečiamos asmens užimtumo galimybės |
| 3.2. Organizuoti savitarpio pagalbos grupių veiklą | SB | Juodšilių seniūnijos bendruomenės centras;  Socialinių paslaugų centras;  Paberžės socialinės globos namai;  Nemenčinės neįgaliųjų dienos užimtumo centras | Plečiamos asmens pagalbos veiklos |
| 4. Mažinti socialinę neįgaliųjų atskirtį | 4.1. Stiprinti tarpinstitucinį bendradarbiavimą, skleisti gerąją patirtį bei formuoti teigiamą visuomenės požiūrį į neįgaliuosius. | SB | Nemenčinės neįgaliųjų dienos užimtumo centras | 40 Nemenčinės neįgaliųjų dienos užimtumo centro lankytojų dalyvavimas renginiuose, užimtumo programose ir išvykose |
| 5. Organizuoti dienos socialinės globos paslaugų teikimą | 5.1. Organizuoti ir teikti neįgaliems dienos socialinės globos institucijoje paslaugas | SB, VB | Nemenčinės neįgaliųjų dienos užimtumo centras | 60 suaugusiųjų neįgaliesiems su proto, kompleksine negalia bus teikiamos dienos socialinės globos paslaugos. |
| 5.2. Organizuoti ir teikti dienos socialinės globos asmens namuose paslaugas | SB, VB | Juodšilių seniūnijos bendruomenės centras; | 70 neįgaliųjų bus teikiamos dienos socialinės globos asmens namuose paslaugos |
| 6. Organizuoti ir teikti ilgalaikės ir trumpalaikės socialinės globos paslaugas | 6.1. Teikti kokybiškas ilgalaikės ir trumpalaikės socialinės globos paslaugas | SB, VB | Paberžės socialinės globos namai;  Kuosinės socialinės globos namai | Teikiamos socialinės globos paslaugos 80 nesavarankiškų asmenų. |
| 6.2. Pagal poreikį teikti pagalbą Investicijų skyriui įkuriant grupinio gyvenimo namus | SB, ES | Socialinės rūpybos ir Investicijų skyriai | Parengti dokumentai, būtini įstaigos įsteigimui |
| 6.3. Apmokėti socialinės globos paslaugas ne savivaldybės pavaldume esančiose socialinės globos įstaigose apgyvendintiems asmenims | SB, VB | Socialinės rūpybos skyrius | 180 nesavarankiškų asmenų teikiamos socialinės globos paslaugos |
| 7. Pagalba šeimoms (asmenims) prižiūrinčioms neįgaliuosius | 7.1. Organizuoti šeimoms, prižiūrinčioms neįgaliuosius atokvėpio paslaugas | SB, VB | Socialinės rūpybos skyrius | Nesavarankiškiems asmenims teikiamos trumpalaikės arba dienos globos paslaugos institucijose |
| 8. Teikti transporto paslaugas neįgaliems žmonėms | 8.1. Užtikrinti neįgalių asmenų nuvykimą į sveikatos priežiūros ir kitas įstaigas. | SB | Socialinių paslaugų centras, Neįgaliųjų asociacija, MENAVA, Socialinis taksi. | Per metus šia paslauga pasinaudos apie 200 neįgalių ir senyvo amžiaus asmenų |
| 9. Atstovauti ir ginti neveiksnių asmenų teises | 9.1. Vertinti asmenų gebėjimus pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityje | SB | Nemenčinės neįgaliųjų dienos užimtumo centras | Įvertinti asmenų gebėjimai |
| 9.2. Užtikrinti Neveiksnių asmenų būklės peržiūrėjimo komisijos darbą. | VB | Socialinės rūpybos skyrius | Užtikrintos neveiksnių ar neveiksnių tam tikrose srityse asmenų teisės |
| **6. Tikslas: plėsti socialinių paslaugų tinklą ir rajono gyventojams teikiamų socialinių paslaugų rūšis** | | | | |
| **Uždaviniai** | **Priemonės** | **Finansavimo šaltiniai** | **Atsakingi vykdytojai** | **Laukiamas rezultatas** |
| 1. Socialinių paslaugų bendruomenėje teikimas neįgaliems gyventojams | 1.1. Bendradarbiauti su NVO dėl socialinių paslaugų teikimo gyventojams, turintiems proto negalią ar psichikos sutrikimus | SB, VB | Socialinės rūpybos skyrius | Sudaryta sutartis dėl paslaugų teikimo |
| 1.2. Autobuso neįgaliesiems įsigijimas ir bendra eksploatacija su Šalčininkų rajonu | VB, SB, ES | Investicijų skyrius | įsigyti ne mažiau 40 vietų autobusą pritaikytą vežti neįgaliuosius |
| 2. Socialinio būsto fondo plėtra Vilniaus rajono savivaldybėje | 2.1. Būsto nuomos ir išperkamosios būsto nuomos mokesčių dalies kompensavimas | SB, ES | Ekonomikos ir turto skyrius | Projektas vykdomas pagal 2014-2020 m. ES investicijų veiksmų programą. Planuojama įrengti 50 vnt. socialinių būstų. |
| 2.2. Butų pirkimas ir esamų remontas | SB | Ekonomikos ir turto skyrius | Aprūpinti gyventojus būstu |
| 3. Didinti Vilniaus rajono gyventojų užimtumą | 3.1. Vykdyti užimtumo didinimo programą | VB | Ekonomikos ir turto skyrius; Socialinių paslaugų šeimai ir vaikui skyrius; | Įdarbinti darbingo amžiaus asmenys |
| 4. Socialinės infrastruktūros plėtra Vilniaus rajone | 4.1. Bendruomeninių vaikų globos namų įrengimas Putiniškių k., Sudervės sen., Karklėnų k., Šatrininkų sen., Rukainių k., Rukainių sen. | VB, ES, SB | Socialinių paslaugų šeimai ir vaikui skyrius;  Investicijų sk. | Socialinės infrastruktūros plėtrai rengiama techninė dokumentacija bei statomi/rekonstruojami namai |
| 4.2. Grupinio gyvenimo namų asmenims su proto ir psichikos negalia Didžiosios Riešės k., ir Pikeliškių k., Riešės sen. bei socialinių dirbtuvių/dienos užimtumo centro įrengimas Didžiosios Riešės k., Riešės sen. | ES, SB, VB | Socialinės rūpybos skyrius;  Investicijų sk. | Statybos darbai |
| 4.3. Neįgalių vaikų dienos socialinės globos centro prie Šeimos ir vaiko krizių centro statyba | ES, SB | Socialinių paslaugų šeimai ir vaikui skyrius;  Investicijų sk. | Parengta techninė dokumentacija |
| 5. Socialinės globos įstaigų plėtra | 5.1. Paberžės socialinės globos namų remontas ir plėtra | ES, SB | Socialinės rūpybos skyrius;  Investicijų sk. | Daugiau neįgaliųjų gaus kokybiškesnes paslaugas |
| 6. Skatinti ir plėsti dienos socialinę priežiūrą vaikams ir šeimoms teikiančių socialinių paslaugų įstaigų veiklą | 6.1. Skirti lėšas akredituotai vaikų dienos socialinei priežiūrai organizuoti, teikti ir administruoti | SB, VB | Socialinių paslaugų šeimai ir vaikui skyrius, NVO | Vaikai ir jų šeimos gaus kokybiškas socialinės priežiūros paslaugas |

**IV SKYRIUS**

**FINANSAVIMO PLANAS**

1. ***Socialinių paslaugų finansavimo šaltiniai***

Atsižvelgus į socialinių paslaugų, teikiamų Vilniaus rajono gyventojams, finansavimą 2023 metais, planuojami finansavimo šaltiniai socialinėms paslaugoms teikti 2024 metais:

Lietuvos Respublikos valstybės biudžeto specialiosios tikslinės dotacijos lėšos, skirtos socialinės globos teikimui asmeniui su sunkia negalia organizuoti;

Lietuvos Respublikos valstybės biudžeto specialiosios tikslinės dotacijos lėšos, skirtos socialiniam darbui su šeimoms organizuoti (socialinių darbuotojų, dirbančių su šeimomis, patyrusiomis riziką, pareigybėms finansuoti);

Lietuvos Respublikos valstybės biudžeto lėšos globos (rūpybos) išmokai mokėti, būstui ir aplinkai neįgaliesiems pritaikyti, socialinės reabilitacijos paslaugos neįgaliesiems bendruomenėje teikti ir kt.;

Europos Sąjungos socialinio fondo lėšos;

Savivaldybės biudžeto lėšos.

|  |  |  |  |
| --- | --- | --- | --- |
| **Eil. Nr.** | **Socialinių paslaugų finansavimo šaltiniai** | **Pagal faktines išlaidas** | **Pagal planines išlaidas** |
| **2023 m.** | **2024 m.** |
| 1. | **Bendras savivaldybės biudžetas (tūkst. Eur):** | 186972,2 | 209128,3 |
| 1.1. | Savivaldybės biudžeto išlaidos socialinėms reikmėms, tūkst. Eur | 11786,9 | 18339 |
| 1.2. | Savivaldybės biudžeto išlaidos socialinėms reikmėms, palyginti su bendru savivaldybės biudžetu, proc. | 6,30 | 8,77 |
| 2. | **LR valstybės biudžeto specialiosios tikslinės dotacijos lėšos (tūkst. Eur):** | 2793,5 | 3596 |
| 2.1. | Šeimų, patyrusių socialinę riziką, socialinei priežiūrai organizuoti | 798,4 | 1333,2 |
| 2.2. | asmenų su sunkia negalia socialinei globai organizuoti | 1808,0 | 1844,6 |
| 2.3. | Neveiksnių asmenų būklės peržiūrėjimo komisijos darbo organizavimas | 6,7 | 6,8 |
| 2.4. | Užimtumo didinimo programa skirta didinti Vilniaus rajono gyventojų užimtumą | 180,4 | 411,4 |
| 3. | **LR valstybės biudžeto lėšos (tūkst. Eur):** | 1612,2 | 1818,4 |
| 3.1. | vaikų globos (rūpybos) tiksliniam priedui | 435,3 | 465,7 |
| 3.2. | vaikų globos (rūpybos) išmokoms | 705,5 | 784,1 |
| 3.3. | Akredituotoms socialinės reabilitacijos paslaugos asmenims su negalia bendruomenėje | 49,44 | 62,10 |
| 3.4. | Būsto pritaikymas neįgaliesiems | 110,6 | 131,4 |
| 3.5. | Jaunimo politikos įgyvendinimas bei jaunimo teisių užtikrinimas | 11,77 | 24,7 |
| 3.6. | Asmeninei pagalbai teikti | 91,4 | 108,1 |
| 3.7. | Akredituotai vaikų dienos socialinei priežiūrai organizuoti | 208,18 | 242,3 |
| 4. | **ES struktūrinių fondų lėšos (tūkst. Eur):** | 674,6 | 2848,1 |
| 4.1. | Kompleksinės paslaugos šeimai | 219,00 | 219,00 |
| 4.2. | Bendruomeninių vaikų globos namų tinklo plėtra Vilniaus rajono savivaldybėje | 230,00 | - |
| 4.3. | Paberžės socialinės globos namų plėtra (priestato statyba) | 225,6 | 921,4 |
| 4.4. | Bendruomeninių apgyvendinimo bei užimtumo paslaugų asmenims su negalia plėtra | - | 1657,7 |
| 4.5. | Socialinės globos namų senyvo amžiaus asmenims steigimas Rukainių sen., Senasalio k. | - | 50,0 |
| 5. | **Savivaldybės biudžeto išlaidos socialinėms paslaugoms ir paslaugų plėtrai (tūkst. Eur):** | 6706,6 | 10076,5 |
| 5.1. | Neįgaliųjų ir senyvo amžiaus asmenų pavėžėjimo paslaugos | 124,3 | 136,0 |
| 5.2. | Paberžės socialinės globos namai | 457,0 | 416,1 |
| 5.3. | Nemenčinės neįgaliųjų dienos užimtumo centras | 429,8 | 423,2 |
| 5.4. | Šeimos ir vaiko krizių centras | 907 | 1340 |
| 5.5. | Socialinių paslaugų centras | 782,6 | 1031,4 |
| 5.6. | Juodšilių seniūnijos bendruomenės socialinių paslaugų centras | 934,2 | 1388,7 |
| 5.7. | Šeimos ir vaiko gerovės centras | 1240,3 | 1610,7 |
| 5.8. | Seniūnijų bendruomenių rėmimas | - | 35,0 |
| 5.9. | Lėšų kompensavimas už socialinės globos paslaugas, teikiamas ne savivaldybės pavaldumo įstaigoms | 989,0 | 1000,0 |
| 5.10. | Socialiniam darbui seniūnijose organizuoti | - | 822,9 |
| 5.11. | Smurto artimoje aplinkoje prevencijos ir pagalbos teikimo nukentėjusiems asmenims | 10,0 | 170,0 |
| 5.12. | Dantų protezavimo paslaugų išlaidų kompensavimas iš Vilniaus rajono savivaldybės biudžeto lėšų | 4,0 | 7,0 |
| 5.13. | Kuosinės socialinės globos namai | 373,1 | 626,4 |
| 5.14 | Akredituotai vaikų dienos socialinei priežiūrai organizuoti | 105,7 | 141,9 |
| 5.15. | Socialinės reabilitacijos paslaugos asmenims su negalia bendruomenėje | 26,80 | 45,54 |
| 5.16. | Būsto pritaikymas asmenims su negalia | 120,0 | 80,0 |
| 5.17. | Grupinio gyvenimo namų asmenims, turintiems psichikos ar proto negalią steigimas Riešės sen., Didžiosios Riešės k., Mokyklos g. 10, ir Riešės sen., Pikeliškių k., Naujoji g. 1 ir socialinių dirbtuvių/dienos užimtumo centro steigimas Riešės sen., Didžiosios Riešės k., Alyvų g. 20. | - | 51,7 |
| 5.18. | Mobiliam darbui su jaunimu | 2,8 | 50 |
| 5.19 | Neįgaliųjų dienos užimtumo centro Pagirių sen. | 0- | 200,0 |
| 5.20. | Dienos socialinės globos centro vaikams su negalia Sudervės sen., Putiniškių k. steigimas | 200,0 | 500,0 |

Socialinių paslaugų plane numatytos priemonės atitinka savivaldybės biudžeto suplanuotų paslaugų finansavimą.

Siekiant užtikrinti socialinių paslaugų organizavimo ir teikimo kiekybę ir kokybę, būtina didinti socialinių paslaugų sričiai skiriamą finansavimą.

1. ***Savivaldybės organizuojamų socialinių paslaugų įvertinimas***

Savivaldybės organizuojamų socialinių paslaugų pakankamumas ir įvertinimas atsispindi šio plano 7, 8 ir 9 punktų išdėstymo rodikliuose.

Siekiant gerinti socialinių paslaugų teikimą Vilniaus rajone, reikia ne tik plėsti socialinių paslaugų įstaigų tinklą, bet ir socialinių paslaugų rūšis:

- kurti ir plėtoti kompleksiškai teikiamų paslaugų vaikui su negalia, specialiųjų poreikių turinčiam vaikui, suaugusiam asmeniui su negalia ar senyvo amžiaus asmeniui ir jo šeimai sistemą;

- plėsti vaikų dienos centrų tinklą bei didinti jų prieinamumą;

- tobulinti pagalbos šeimai sistemą;

- plėtoti kompleksiškai teikiamų paslaugų infrastruktūrą ir prieinamumą vaikui ir jo tėvams, patiriantiems socialinę riziką ir negalintiems užtikrinti vaikui tinkamos šeimos aplinkos bei tenkinti vaiko poreikių. Teikti kompleksiškai socialines, švietimo, kultūros, sveikatos ir teisines paslaugas.

**V SKYRIUS**

**PLĖTROS VIZIJA IR PROGNOZĖ**

1. ***Socialinių paslaugų plėtros vizija***

Kurti gyventojų poreikius atitinkantį socialinių paslaugų įstaigų tinklą, siekti socialinių paslaugų teikimo bendruomenėje ir šeimose, užtikrinti reikalingų socialinių paslaugų teikimo tęstinumą bei socialinių paslaugų rūšių plėtrą.

Teikiant socialines paslaugas sudaryti sąlygas gyventojams išsaugoti žmogiškąjį orumą ir patenkinti jų žmogiškuosius poreikius.

Socialinio darbuotojo profesinė kompetencija – jo įgytų žinių, gebėjimų, įgūdžių ir etinių vertybių visuma, apibūdinanti profesinę kvalifikaciją ir nulemianti praktinės veiklos sėkmę – pakankamai svarbus veiksnys socialinio darbo kokybei. Jis reikalauja nuolatinio socialinių darbuotojų tobulėjimo: plėsti ir gilinti žinias, ugdyti įgūdžius ir remtis socialinio darbo vertybėmis. Labai svarbu, kad socialiniai darbuotojai būtų įsitraukę į nuolatinio mokymosi procesą ir aktyviai jame dalyvautų (Dirgėlienė, Kiaunytė, 2005), todėl vykdant socialinių paslaugų plėtrą, numatoma tobulinti socialinių darbuotojų, jų padėjėjų ir kitų darbuotojų kvalifikaciją, taip pat plėsti ir gerinti socialinių paslaugų įstaigų infrastruktūrą, materialinę bazę.

1. ***Prognozuojamos socialinės paslaugos***

2024 metais ir toliau bus nustatomas poreikis socialinėms paslaugoms bei teikiamos gyventojų poreikį atitinkančios socialinės paslaugos:

- socialinės globos paslaugos;

- laikino atokvėpio paslaugos;

- socialinės priežiūros paslaugos;

- palydėjimo paslaugos;

- būsto (aplinkos) pritaikymas neįgaliesiems;

- asmenų su negalia asmenų pavėžėjimas;

- techninės pagalbos priemonių asmenims su negalia pristatymas;

- socialinių įgūdžių ugdymas ir palaikymas;

- sociokultūrinės paslaugos;

- socialinės reabilitacijos paslaugos asmenims su negalia bendruomenėje;

- kompleksinės paslaugos šeimai;

- pozityvios tėvystės mokymai;

- globėjų (rūpintojų) mokymai;

- kitos bendrosios socialinės paslaugos;

**VI SKYRIUS**

**PLANO ĮGYVENDINIMO PRIEŽIŪRA**

1. ***Socialinių paslaugų plano įgyvendinimo priežiūros vykdytojai***

Vilniaus rajono savivaldybės socialinių paslaugų plano įgyvendinimą vykdo Savivaldybės biudžetinės, kitos socialines paslaugas teikiančios įstaigos (NVO, VšĮ ir kt.), priežiūrą - Vilniaus rajono savivaldybės administracijos Socialinės rūpybos ir Socialinių paslaugų šeimai ir vaikui skyriai.

1. ***Socialinių paslaugų plano įgyvendinimo priežiūros etapai ir įvertinimo rezultatai***

Vilniaus rajono socialinių paslaugų plane numatytų priemonių įgyvendinimas atsispindi kasmetinėse, ketvirtinėse ataskaitose, teikiamose Lietuvos Respublikos socialinės apsaugos ir darbo ministerijai, Socialinių paslaugų priežiūros departamentui, Savivaldybei. Pasiekti rezultatai nurodomi metinėse Socialinės rūpybos skyriaus, Socialinių paslaugų šeimai ir vaikui skyriaus, Tarpinstitucinio bendradarbiavimo koordinatoriaus,Jaunimo reikalų koordinatoriaus ir Savivaldybės jaunimo reikalų tarybos, socialinių paslaugų įstaigų vadovų ataskaitose.

Įvertinus atliktus darbus ir lėšas, planuojamos socialinės paslaugos kitiems metams.

Socialinių paslaugų plano įgyvendinimo priežiūra derinama su Savivaldybėje nustatyta bendra strateginio veiklos plano įgyvendinimo priežiūros tvarka.

1. ***Pasiektų rezultatų, tikslų ir uždavinių analizė, numatytų vykdyti priemonių efektyvumas***

Per metus pasiektų rezultatų, tikslų ir uždavinių analizė, numatytų vykdyti priemonių efektyvumas bus vertinamas pagal šiuos kriterijus:

socialinių įstaigų metinis biudžeto vykdymas bei veiklos ataskaitos (rodikliai: Eur ir asmenų, gavusių paslaugas sk.);

valstybės skirtų dotacijų ir savivaldybės biudžeto lėšų, skiriamų paslaugoms teikti ir organizuoti, panaudojimas (rodikliai: Eur);

socialinių paslaugų poreikio asmenims (šeimoms) tenkinimas (rodiklis, proc.).

Vilniaus rajono savivaldybės administracija analizuoja ir vertina, kaip yra įgyvendinami Socialinių paslaugų plano tikslai ir uždaviniai, ar efektyviai ir taupiai naudojamos lėšos.

Socialinių paslaugų planas gali būti tikslinamas pagal kintančias aplinkybes ir veiksnius, turinčius ar galinčius turėti įtakos paslaugų planui įgyvendinti bei tikslams pasiekti. Pasiekti rezultatai ir numatytų priemonių efektyvumas bus analizuojami ir aptariami.